Peach Cloud & Blue Mist, Dua Warna Baru Siri Samsung Galaxy A (2017)

Samsung Malaysia telah mengumumkan dua warna baru untuk siri Samsung Galaxy A (2017). Warna Peach Cloud dan Blue Mist ini terdapat pada model Galaxy A5 (2017) dan juga Galaxy A7 (2017).

Siri Galaxy A (2017) menawarkan paparan AMOLED Full HD 5.7-inci (A7) dan 5.2 inci (A5) untuk hiburan tanpa henti. Kualiti Full HD pada paaran jenis AMOLED akan memberikan kualiti paparan terbaik untuk anda berhibur.

Kedua-dua model ini juga dikelaskan sebagai IP68 di mana ia kalis debu dan cecair. Jadi anda tidak perlu bimbang untuk membawa peranti ini ke mana sahaja anda pergi dan dalam apa jua aktiviti yang anda lakukan.

Galaxy A Series (2017) tidak kurang hebatnya dari segi optikal. Kamera hadapan dan belakang dilengkapi sensor 16MP dengan f/1.9 membolehkan anda menangkap gambar yang berkualiti dan masih mampu beroperasi dengan baik walaupun anda menangkap gambar di dalam kawasan yang gelap.

Dengan semua ciri-ciri ini dan banyak lagi, siri Galaxy A Series (2017) merupakan salah satu pilihan yang baik untuk anda dapatkan. Samsung Galaxy A7 (2017) dijual pada harga RM1,899, manakala Galaxy A5 (2017) pada harga RM1,699.


CGTN: Cartakan perkembangan pandemik COVID-19

BEIJING, 14 April 2020 /PRNewswire/ — Memandangkan lebih banyak negara mengambil langkah yang ketat untuk membendung penularan penyakit ini, CGTN mencartakan perkembangan COVID-19 sepanjang beberapa bulan yang lalu.

Penemuan

Sejak awal bulan Disember, penduduk di Wuhan telah jatuh sakit dengan masalah pernafasan.

Pada 27 Disember 2019, Zhang Jixian, ketua jabatan pernafasan di sebuah hospital di Wilayah Hubei, melaporkan satu penyakit berjangkit yang baharu kepada pegawai-pegawai kesihatan selepas merawat pesakit-pesakit yang mengalami simptom-simptom seakan-akan demam influenza.

Tiga hari kemudian, keputusan makmal untuk seorang pesakit di Wuhan Central Hospital menunjukkan “SARS coronavirus”. Dr. Ai Fen, ketua jabatan kecemasan, mengambil gambar laporan berkenaan, yang tidak lama kemudian tersebar dalam kalangan doktor Wuhan.

Li Wenliang, seorang pakar oftalmologi, berkongsi gambar tersebut bersama bekas rakan sekelas di sekolah perubatan dalam kumpulan WeChat peribadi, yang memberi amaran kepada mereka terhadap coronavirus “seperti-SARS”.

Pada 31 Disember, Suruhanjaya Kesihatan Perbandaran Wuhan mengeluarkan satu kenyataan yang mengesahkan terdapat 27 kes pneumonia virus yang dikaitkan dengan Pasar Borong Makanan Laut Huanan yang telah ditutup pada keesokan harinya.

Virus dikenal pasti

Pihak berkuasa kesihatan kemudiannya telah mengenal pasti strain baharu coronavirus sebagai punca pneumonia yang tidak diketahui dengan menguji urutan genetik sampel virus yang diperoleh daripada pesakit yang dijangkiti.

Pada 11 Januari, pegawai-pegawai kesihatan Wuhan melaporkan kematian pertama yang disahkan yang berpunca daripada coronavirus – seorang lelaki berumur 61 tahun meninggal dunia akibat pneumonia teruk pada 9 Januari, yang merupakan pelanggan tetap Pasar Makanan Laut Huanan.

Sementara itu, lebih banyak kes jangkitan telah muncul.

Sewaktu kemuncak kesibukan perjalanan percutian tahunan, pihak berkuasa Cina memerintahkan perintah berkurung (lockdown) ke atas Wuhan, ibu kota Hubei yang mempunyai populasi seramai 11 juta orang.

Perintah berkurung telah dilanjutkan ke berpuluh-puluh bandar raya di Wilayah Hubei.

Satu kecemasan global

Pada 30 Januari, WHO mengisytiharkan bahawa novel coronavirus sebagai satu kecemasan kesihatan awam dengan kebimbangan antarabangsa (PHEIC).

Pada hari-hari berikutnya, banyak negara telah mengehadkan atau melarang kemasukan warganegara China, menangguhkan penerbangan masuk dan mengenakan sekatan perjalanan yang ketat.

Dalam tempoh waktu yang singkat, Perancis mengumumkan kematian pertama akibat coronavirus di Eropah, manakala Korea Selatan melaporkan kluster sebanyak lebih 1,600 jangkitan yang dikaitkan dengan sebuah gereja di Daegu. Semua tanda menunjukkan kepada suatu wabak global yang bakal berlaku.

Untuk butiran, sila kunjungi https://news.cgtn.com/event/2020/The-Pandemic/index.html?utm_source=bluef&utm_medium=CgtnWebsiteCampaign&utm_campaign=pandemic

Foto – https://photos.prnasia.com/prnh/20200413/2775084-1?lang=0Logo – https://photos.prnasia.com/prnh/20200228/2733726-1-logo?lang=0

Keywords:  Computer/Electronics Internet Technology Multimedia/Online/Internet Publishing/Information Service Telecommunications

Source: PRNEWSWIRE


RevBits diiktiraf sebagai 10 Penyedia Penyelesaian Keselamatan Siber terbaik tahun 2021

MINEOLA, New York, 29 Mac 2021 /PRNewswire/ — Vendor penyelesaian perisian keselamatan siber, RevBits hari ini mengumumkan CIO Applications Magazine telah mengiktirafnya sebagai Penyedia Penyelesaian Keselamatan Siber terbaik tahun 2021.

Sebagai sebahagian daripada pengiktirafan syarikat, Ketua Pegawai Teknologi RevBits, Mucteba Celik telah ditemu ramah oleh majalah tersebut untuk membicarakan tentang usaha berterusan terhadap inovasi yang menjadi teras RevBits sejak penubuhannya.

Dalam artikel “Offering a Refreshed Look at Cybersecurity Software and Service” (Menawarkan Penampilan Baharu Dalam Perisian dan Perkhidmatan Keselamatan Siber), Mucteba menjelaskan tentang cabaran dan pencapaian RevBits.

“Mempunyai latar belakang dalam perkhidmatan keselamatan siber untuk organisasi besar, saya telah menggunakan banyak produk keselamatan siber namun agak terkejut apabila melihat kebanyakan produk malah penyelesaian terkemuka di pasaran turut memiliki kelemahan yang besar.”

Meneruskan topik ini, Mucteba menyatakan: “Pada masa kini, kebanyakan syarikat masih bergantung pada gabungan penyelesaian yang berbeza dan tidak berkesan bagi keselamatan siber mereka yang menjadi faktor utama kepada krisis insiden siber global yang berterusan, sangat mahal dan memusnahkan.  Sebahagian besar serangan ini seperti perisian tebusan atau penyamaran halaman boleh dielakkan dengan perlindungan sewajarnya yang disediakan oleh RevBits.”

RevBits ditubuhkan untuk menutup jurang yang dibuka luas oleh produk keselamatan siber utama. Berdasarkan seni bina inovatif dengan beberapa paten A.S., baru-baru ini ia telah melancarkan Cyber Intelligence Platform (CIP) RevBits (Platform Kecerdasan Siber) yang terkenal sebagai Every CISO’s Dream (Impian Setiap Ketua Pegawai Keselamatan Maklumat). Ia menggabungkan rangkaian lengkap modul siber yang merangkumi keselamatan e-mel, keselamatan titik akhir dengan teknologi EDR, PAM dan penipuan dalam satu platform bersepadu yang menjadi ciri utamanya.

Pandangan terpusat bagi komponen paling penting dalam pertahanan siber dengan tindakan modul silang yang menyediakan kecerdasan tindakan masa nyata benar-benar meningkatkan penyelesaian keselamatan siber.

“Saya yakin bahawa pendekatan vendor tunggal yang bersepadu ini akan mengubah cara syarikat melihat keselamatan siber. Alternatif untuk menggunakan pelbagai penyelesaian dari pelbagai vendor adalah jelas tidak berkesan.” Mucteba menyimpulkan.

Tentang RevBitsDitubuhkan pada tahun 2018, RevBits ialah syarikat keselamatan siber komprehensif yang berdedikasi untuk memberikan perlindungan dan perkhidmatan yang unggul kepada pelanggannya. Dengan menawarkan empat alat keselamatan yang canggih dan terdiri daripada sepuluh modul berbeza, RevBits memberikan perlindungan kepada syarikat yang menghadapi ancaman siber paling canggih.

RevBits beribu pejabat di Mineola, New York serta mempunyai pejabat di Princeton, New Jersey, Boston, Massachusetts, Antwerp (Belgium) dan London (England). Untuk maklumat lanjut tentang RevBits, sila layari laman web kami di www.revbits.com.

SILA HUBUNGI: neal.hesterberg@revbits.com

Source: PRNEWSWIRE


Peranti Baharu vivo Tertiris – Sokong Snapdragon 855 + 12GB RAM?!

Kejutan yang dibawa oleh peranti pintar dengan 10GB RAM masih hangat lagi, kini terdedah pula 12GB RAM yang sudah mendapat pengesahan daripada peranti Xiaomi Mi 9 Transparent Edition, Samsung Galaxy S10+ dan Lenovo Z5 Pro GT, termasuk juga terdapat khabar angin mengatakan bahawa Huawei P30 Pro akan menyokong spesifikasi ini.

Terbaru laman rasmi Geekbench terpapar sebuah peranti vivo dengan kod nama “V1824A”, peranti ini juga mempunyai 12GB RAM dan dijana dengan cip pemproses Snapdragon 855. Namun sedikit pelik pada skor single-core dan multi-core yang masing-masing hanya mencapai 1302 dan 1177, jelas memperlihatkan model ini masih di bawah peranti kejuruteraan.

Walaupun identiti sebenar peranti vivo ini masih tidak dikenalpasti, tetapi merujuk kepada spesifikasi yang tinggi besar kemungkinan adalah peranti sub jenama iaitu iQOO yang baru sahaja diumumkan.


UniFi Menawarkan PlayStation 4 Edisi Star Wars

Pada 1 Disember pukul 3 petang, UniFi secara rasminya telah menawarkan pakej bundle konsol permainan PlayStation 4 edisi terhad Star Wars Battlefront.

Tawaran ini dibuka kepada pengguna sedia ada dan bagi mereka yang ingin melanggan UniFi Advance Plan. Konsol edis terhad ini mempunyai cetakan ekslusif Darth Vader pada permukaanya dan disertakan sekali dengan alat kawalan yang sepadan dengan tema konsol.

Harga tawaran konsol tersebut masih belum diketahui, ianya akan diumumkan sebaik sahaja tempahan dibuka pada 7 Disember 2015 nanti.

Untuk maklutamt lanjut, ikuti laman rasmi TM di sini.


Acara Apple Special Event Pada 2 Disember Tertiris! Ada Produk Baharu Lagi Ke?

Tahun ini memperlihatkan siri iPhone 11, MacBook Pro 16″, AirPods dan Apple Watch Series 5 dilancarkan secara berperingkat, terbaru Apple akan mengadakan Apple Special Event pada 2 Disember nanti.

This is unexpected. Apple Event. December 2 in NYC. pic.twitter.com/ok4UtcAylC

— Lance Ulanoff (@LanceUlanoff) November 18, 2019

Menurut sumber, acara khas ini tidak akan memperkenalkan produk baharu sebaliknya mengenai aplikasi dan permainan dalam App Store. Apa-apa kita nantikan sahaja berita lanjut dari Apple.


Celcom: Pengecualian SST Ke Atas Perkhidmatan Prabayar Akan Beri Impak Positif

Celcom Axiata Bhd hari ini menyokong penuh keputusan kerajaan untuk mengecualikan Cukai Jualan dan Perkhidmatan (SST) ke atas perkhidmatan prabayar yang berkuat kuasa pada 6 September 2018.

Ketua Pegawai Eksekutifnya, Mohamad Idham Nawawi dalam satu kenyataan berkata, komunikasi mudah alih itu sudah menjadi sebahagian penting daripada kehidupan harian rakyat.

Justeru, keputusan berkenaan akan memberikan kesan positif kepada ramai pengguna mudah alih prabayar di Malaysia. Difahamkan, Celcom juga akan menyediakan rebat cukai kepada pelanggan Malaysia yang telah membeli pelan prabayar sejak 1 Sept 2018.

Celcom komited untuk menyediakan kepada pelanggan pakej yang mampu milik, mendokong aspirasi dan inisiatif kerajaan untuk meningkatkan lagi kebajikan rakyat Malaysia menerusi rangkaian kami di seluruh negara.


UROS Dan ZTE Bekerjasama Menawarkan Servis Perantauan Pada Kadar Lebih Rendah

Uni-fi Roaming Solutions (UROS), sebuah syarikat yang meletakkan fokus kerja mereka terhadap telekomunikasi mengumumkan bahawa Goodspeed Roaming ditawarkan di dalam ZTE Blade V8 Lite terbaru. Goodspeed Roaming menawarkan kadar rata data mudah alih yang lebih rendah berbanding data perayauan konvensional yang digunakan setiap kali anda melancong ke luar negara.

Dengan menggunakan Goodspeed Roaming App bersama-sama dengan Goodspeed SIM, anda akan menikmati sambungan data pada kos rendah di lebih 120 negara. Di dalam ZTE Blade V8 Lite yang akan dilancarkan, pengguna akan mendapat aplikasi Goodspeed Roaming dan Goodspeed SIM, kedua-dua komponen ini amat penting untuk anda menikmati servis Goodspedd Roaming. Selepas mengaktifkan Goodspeed Roaming di ZTE Blade V8 Lite, pelanggan boleh menggunakan Goodspeed SIM untuk menikmati sambungan data pada kadar lebih rendah.


IFA 2018 : Acer Perluas Siri Aspire Dengan Komputer Riba Baharu

Selain menampilkan komputer riba 15 inci paling ringan di dunia, Acer juga dilihat memperkenalkan beberapa produk baru dibawah siri Aspire yang hadir dengan spesifikasi menarik termasuk komputer AIO (All-in-One) di pameran IFA 2018.

Ini termasuklah Aspire 3, Aspire 5, Aspire 7 dan Aspire Z24:

Acer Aspire 3

Paparan HD 14-inci yang bergaya, Acer Aspire 3 hadir dengan pelbagai berwarna yang sempurna untuk menyampaikan pengalaman multimedia dan hiburan yang luar biasa! Ia juga fleksibel dan mempunyai sehingga 8GB RAM serta pemacu DVD terbina dalam (pilihan). Komputer riba ini juga mempunyai semua sambungan biasa, termasuk port HDMI dan 3 port USB.

Acer Aspire 5

Acer Aspire 7

Acer Aspire Z24


Imej Bocor Peranti Flagship Alcatel – Idol 5s

Alcatel nampaknya ingin memperkenalkan model baru tidak lama lagi. Model flagship ini kemungkinan diberi nama Idol 5s, penggunaan nama S di hujung ini akan menggunakan paparan sebesar 5.2 inci berbanding 5.5 inci pada Idol 4 sebelum ini.

Perbezaan yang boleh dilihat pada kedua-dua peranti ini ialah bentuk speaker diubah tetapi masih mengekalkan fungsi stereo. Sebaliknya, di bahagian dalaman telah menerima perubahan perkakasan seperti cip pemproses MediaTek 6757, GPU Mali-T880, RAM 3GB dan storan 32GB. Lensa kamera belakang 12 megapiksel dan 8 megapiksel di bahagian depan dan tidak menggunakan sistem dwi-kamera.

Bagaimanapun, Alcatel belum mengesahkan apa-apa tentang Idol 5s ini. Adakah Malaysia akan menerima peranti ini? Kita nantikan…


Sertai Peraduan Fotografi OPPO 4 Cam 4 Styles & Menangi Pelbagai Hadiah Menarik Menanti Anda

Bersempena dengan kehadiran peranti OPPO A9 2020 yang bakal tiba tidak lama lagi, OPPO bakal melaksanakan pertandingan media sosial yang mengalakkan pengguna berkongsi 4 rakaman yang unik dengan 4 tema yang berbeza bermula dari 9 hingga 23 September 2019.

Cara menyertai juga sangat mudah. Ikuti langkah ini:

Peraduan ini menawarkan hadiah yang sangat menarik untuk dimenangi. berikut adalah hadiah yang boleh dimenangi:

Bagi mendapatkan maklumat lanjut, anda bolehlah melayari laman sesawang OPPO, Facebook rasmi OPPO, dan OPPO Official Online Store. Anda juga boleh klik di sini bagi melihat terma dan syarat pertandingan.

Beli Peranti OPPO Di Sini:

Artikel Berkaitan:


Perkenalkan PCT1 Daripada Xovis – Sensor Kiraan Penumpang Baharu untuk Pengangkutan Awam Dengan Teknologi 3D Dalaman Terbukti

ZOLLIKOFEN, Switzerland, 16 Jun 2020 /PRNewswire/ — Xovis telah menggalas tugas untuk membawa kepakarannya ke dalam bidang pengangkutan awam. Kereta api yang padat jam 8 pagi dan platform yang lengang jam 10 malam. Menurut Xovis, apa yang seolah-olah dapat diurus dengan mudah melalui sedikit penambahbaikan terhadap sambungan, hakikatnya dikaitkan dengan perancangan yang rumit. Teknologi pengiraan penumpangnya mendayakan penetapan jadual waktu dan konsep trafik yang cekap pada masa depan.

The new Xovis PCT1 sensor for automatic passenger counting in public transportation (PRNewsfoto/Xovis)

Bagi pengendali pengangkutan awam, menghasilkan jadual waktu ialah salah satu tugas yang paling penting dan paling rumit. Dengan berbuat demikian, waktu operasi, masa antara sambungan dan laluan tidak boleh diubah sewenang-wenangnya, sebaliknya secara idealnya ia adalah berasaskan fakta.

Xovis telah banyak kali berhadapan dengan isu ini. Sejak tahun 2008, syarikat Switzerland ini telah meneroka bagaimana aliran orang ramai boleh dikira dan diukur. Ia telah membangunkan teknologi yang telah terbukti berjaya.

Christian Studer, Ketua Pegawai Produk di Xovis, menjelaskan: “Apabila menjalankan projek-projek di lapangan terbang, stesen kereta api, pusat membeli belah dan zon pejalan kaki, sambungan pengangkutan awam sering memainkan peranan utama. Lagipun, mengurus aliran orang ramai tidak berakhir pada platform. Tanpa teknologi yang andal, hampir mustahil untuk pengendali pengangkutan awam menilai dinamik pergerakan penumpang atau menukarkan aspek ini kepada data yang boleh digunakan.”

Xovis PCT1 yang baru dibangunkan – sensor untuk pengiraan penumpang automatik – lantas disesuaikan khusus untuk sektor pengangkutan. Menggunakan PCT1, kini peluang untuk memanfaatkan kejituan yang ditawarkan oleh teknologi Xovis mungkin dapat diambil dalam sektor pengangkutan awam.

Christian Studer mengulas seperti yang berikut: “Sensor 3D kami telah digunakan di seluruh dunia dalam cabang yang paling pelbagai selama lebih satu dekad sehingga kini. Ini termasuk lapangan terbang dan penjual runcit, selain daripada stadium, hotel, bangunan pejabat dan festival, semuanya bergantung pada penyelesaian kami. Dalam pengangkutan awam, keperluannya serupa, namun syarat-syarat yang berkaitan dan standard yang terpakai berbeza. Oleh itu, kami menyesuaikan teknologi kami mengikut syarat-syarat ini dan menjadikannya sesuai digunakan pada kenderaan. Kini, kesemuanya telah dihimpunkan dalam PCT1 – sensor pengiraan penumpang pertama kami untuk kenderaan. Sensor ini memenuhi syarat-syarat dan standard ketat yang ditetapkan untuk digunakan dalam bas dan kereta api. Ujian persekitaran yang ketat kesemuanya telah lulus dengan cemerlang.”

Pengiraan penumpang automatik hanyalah satu permulaan. Sebagaimana yang diulas oleh Studer: “Daripada pengalaman, kami sedia maklum bahawa jumlah orang ramai memberi gambaran asas mengenai apa yang perlu diusahakan. Walau bagaimanapun, penting untuk memahami tingkah laku orang ramai secara keseluruhan. Dalam pengangkutan awam, ini mungkin melibatkan bagaimana penumpang menaiki dan turun di hentian berbeza, bagaimana basikal atau kereta sorong diangkut atau topik mengenai kebolehcapaian untuk penumpang kurang upaya. Kaedah-kaedah pengumpulan data klasik yang mana tinjauan atau pemerhatian dibuat di lokasi adalah tidak tepat mahupun berkesan. Tibalah masanya untuk analisis penumpang mengambil langkah ke hadapan yang seterusnya ke arah pendigitan.”

Klik di sini untuk berita lengkap: https://www.xovis.com/en/xovis-insights/detail/we-introduce-the-pct1-our-new-passenger-counting-sensor-for-public-transportation/

HubungiXovisIndustriestrasse 13052 ZollikofenSwitzerland+41 32 342 04 70info@xovis.com

Hubungan Media Andreas PernterPengarah Urusan Xovis Transportationandreas.pernter@xovis.com

Xovis PDF

Keywords: Computer Software Computer/Electronics Electronic Design Automation Transportation New products/services

Source: PRNEWSWIRE


Kemaskini Harga Huawei P20 & P20 Pro – Bermula RM2299

Siri Huawei P20 menerima kemaskini harga dari pihak Huawei Malaysia! Kini anda boleh dapatkan Huawei P20 pada harga RM2,299, sementara P20 Pro pada harga RM2,899.

Kedua-dua siri P20 ini merupakan peranti yang tumpu pada tingkat taraf penggambaran, dengan sokongan teknologi Leica generasi ke-3. Tambahan lagi kelengkapan konfigurasi tri-kamera pada P20 Pro turut menjadikan ia sebagai peranti paling baik dalam penggambaran.

Sempena sambutan Hari Merdeka yang ke-61, Huawei juga menggalakkan pengguna menyertai peraduan NEXT-IMAGE 2018 dengan menghantar gambar kreatif yang penuh budaya dan keindahan Malaysia sebelum 31 Ogos 2018. Pemenang berpeluang memenangi hadiah utama bernilai USD20,000 (~RM81,539), dan mempamerkan karya terbaik mereka kepada orang awam.


HP Melindungi Anda Daripada Kartrij Cetak Tiruan Menerusi Program Membasmi Peniruan & Penipuan

Pengeluaran dan penjualan produk tiruan diramalkan berkembang menjadi industri bernilai USD1.82 trilion di seluruh dunia menjelang 2020. Program Membasmi Peniruan dan Penipuan (ACF) HP adalah sebahagian daripada usaha HP untuk melindung rakan niaga, pelanggan dan pihak berkuasa tempatan daripada barangan palsu dan tiruan.

Menerusi inisiatif ini, HP berhasrat untuk meningkatkan kesedaran tentang risiko produk tiruan dan mendidik pelanggan tentang cara mengenalpasti, melaporkan dan mencegah penyebaran kartrij cetak tiruan. Matlamatnya ialah memperkasakan semua pelanggan untuk membuat pembelian secara maklum.

Untuk sebarang maklumat rasmi atau melaporkan produk tiruan, boleh layari laman rasmi HP.


Zon Perbandingan: Redmi Note 8 VS Redmi Note 8 Pro

Redmi Baru sahaja melancarkan 2 peranti terbaharunya iaitu Redmi Note 8 dan juga Redmi Note 8 Pro. Jom kita lihat perbezaan spesifikasi dua peranti ini!!!

Artikel Berkaitan:


Samsung Galaxy Note FE Boleh Di Pra-Tempah Mulai 18 Oktober 2017

Minggu lepas kita difahamkan Samsung Malaysia Electronics (SME) akan membawa masuk Samsung Galaxy Note FE ke pasaran tempatan.Melaluinya, pihak Samsung hari ini mengumumkan bahawa peranti ini boleh mula di pra-tempah pada 18 Oktober 2017 sehingga 24 Oktober depan.

Setiap pembelian Galaxy Note Fan Edition, pelanggan akan menerima jaminan tambahan bersama jaminan perlindungan skrin selama satu tahun. Pelanggan hanya ditawarkan peranti dalam pilihan warna Black Onyx sahaja.

Samsung Galaxy Note FE Akan Mula Dijual 25 Oktober Depan – RM2,599

Peranti yang sudah di pra-tempah boleh dikutip bermula 25 Oktober sehingga 31 Oktober kelak di mana-mana Samsung Experience Store atau kedai yang mengambil bahagian.

Samsung Galaxy Note FE dijual pada harga RM2,599 termasuk GST.


Sarung Pelindung HUAWEI P40 Pro Terdedah – Rekaan Kamera Persegi Panjang

Berita ketirisan mengenai siri HUAWEI P40 semakin banyak dengan gambaran reka bentuk yang menggunakan rekaan persegi panjang bagi kamera utama, namun masih tidak ada lagi mana-mana pihak yang boleh mengesahkan kesahihannya.

Terkini, laman sesawang tertiris pula rekaan sarung pelindung HUAWEI P40 Pro yang dinafikan bahawa akan menggunakan modul kamera utama persegi panjang tanpa bicu audio 3.5mm. Melalui perkongsian gambar, P40 Pro menyokong USB Type-C dan tiada butang suara disediakan bermakna ia berfungsi secara sentuhan seperti pada Mate 30 Pro.

Menurut kenyataan rasmi dari Richard Yu sebelum ini, siri HUAWEI P40 akan diumumkan di Perancis pada bulan Mac 2020 dan ia tetap menggunakan sistem operasi EMUI berasaskan Android.


Lagi! Peranti Berkuasa Kuda realme X2 Pro Bakal Menjelang Di Pasaran Malaysia?!

realme Malaysia baru-baru ini berlumba-lumba memperkenalkan peranti baharu mereka, setelah realme XT yang baru sahaja dilancarkan minggu lepas kini terjumpa pula satu lagi peranti berkuasa kuda di SIRIM.

Melalui kod model yang dipaparkan, RMX1931 ini dipercayai adalah realme X2 Pro yang sedang menerima pra-tempahan di pasaran Eropah.

Walaupun masih tidak mendapat pengesahan dari pihak realme Malaysia bahawa kesahihannya, namun tidak mustahil model ini akan dijual tidak lama lagi.

realme X2 Pro merupakan peranti yang berprestasi tinggi, dilengkapi cip pemproses Snapdragon 855+ dengan sokongan RAM sebesar 12GB serta 256GB ROM.

Paparan skrin 6.5 inci Super AMOLED ini dilindungi oleh Corning Gorilla Glass 5, spesifikasi berkuasa termasuk sokongan teknologi pengimbas cap jari pada skrin, sistem penyejukan cecair, kamera utama 64MP + 13MP + 8MP + 2MP, kamera swafoto 16MP serta bateri 4,000mAh yang menyokong pengecasan pantas SuperVOOC 50W.

realme X2 Pro mulai dijual di Eropah dengan tawaran harga seperti berikut:


Valtrix dan Codasip Bekerjasama dalam Pengesahan Sistem RISC-V

BANGALORE, India dan MUNICH, 24 Mac 2021 /PRNewswire/ — Valtrix Systems, penyedia produk pengesahan reka bentuk untuk pembinaan CPU yang berfungsi dengan betul serta pelaksanaan sistem pada cip, dan Codasip, pembekal terkemuka IP pemproses dengan RISC-V® yang boleh disesuaikan, hari ini mengumumkan bahawa mereka bekerjasama dalam pengesahan sistem berasaskan RISC-V.

Kerjasama ini adalah berdasarkan penggunaan produk STING Valtrix yang ditambah kepada metodologi Codasip yang meluas bagi pengesahan pemproses. Keupayaan pengesahan reka bentuk STING adalah amat sesuai untuk mengesahkan pemproses kerana kemampuannya untuk menghasilkan rangsangan swasemak mudah alih di seluruh persekitaran pelbagai peranti dalam ujian dan membolehkan pengguna menggunakan ciri-ciri seni bina dan seni bina mikro dengan memanfaatkan rangsangan ujian rangka kerja pengaturcaraannya.

“Pelaksanaan CPU dan SoC kompleks memerlukan pengesahan yang menyeluruh sebelum produk dikeluarkan kepada pengguna akhir,” kata Shubhodeep Roy Choudhury, Ketua Pegawai Eksekutif Valtrix. “STING menyediakan metodologi pengesahan reka bentuk yang hebat dan terbukti dengan baik untuk menguji pematuhan seni bina dan ketepatan fungsian ciri-ciri dan sambungan RISC-V. Kami amat berbangga dapat bekerjasama dengan Codasip dan menyokong pasukan kejuruteraan mereka menggunakan STING bagi memenuhi keperluan pengesahan mereka.”

“Codasip mengamalkan proses pengesahan yang ketat untuk memastikan kualiti produk IP pemprosesnya ,” kata Philippe Luc, Pengarah Pengesahan Codasip. “Codasip sentiasa menggunakan pelbagai pendekatan dalam strategi pengesahannya dan penglibatan dengan Valtrix serta penggunaan kaedah STING memberikan satu lagi sumber rangsangan pemproses yang melengkapinya. STING menghasilkan ujian dengan cara yang unik di pasaran dan dapat membantu dalam penemuan pepijat sebelum produk kami dilancarkan.”

Codasip menggunakan gabungan Codasip Studio, kaedah dalaman dan kaedah pihak ketiga untuk pengesahan pemproses. Sebagai contoh, pemproses disahkan pada peringkat komponen menggunakan penjanaan pola rawak yang khusus dan ujian terarah. Pada peringkat yang paling tinggi, ujian seni bina digunakan sebagai tambahan kepada penjana program dalaman. Penyemak ketekalan memastikan pelaksanaan yang serupa antara rujukan paling penting dan RTL. Teknik rasmi juga digunakan untuk memastikan kualiti. Memanfaatkan produk STING Valtrix dalam kerjasama ini menambah satu lagi peringkat ujian kepada pemproses RISC-V Codasip.

Tentang Kaedah Pengesahan Reka Bentuk STING Valtrix

STING ialah sebuah platform pengesahan reka bentuk untuk pelaksanaan berasaskan RISC-V. Ia boleh dikonfigurasi untuk menghasilkan program logam kosong mudah alih yang mengandungi rangsangan ujian ketepatan swasemak dari segi seni bina yang kemudiannya dapat diaktifkan melalui simulasi, prototaip FPGA, emulasi atau silikon. Untuk maklumat lanjut tentang teknologi dan produk pengesahan reka bentuk Valtrix, sila layari www.valtrix.in.

Tentang Codasip

Codasip memberikan IP pemproses RISC-V yang canggih dan kaedah reka bentuk pemproses peringkat tinggi yang menyediakan semua manfaat ISA terbuka RISC-V berserta kemampuan unik untuk menyesuaikan IP pemproses, kepada pereka IC. Sebagai ahli pengasas RISC-V Foundation dan pembekal jangka panjang bagi penyelesaian pemproses berasaskan LLVM dan GNU, Codasip komited untuk standard terbuka bagi pemproses tertanam dan pemproses aplikasi. Ditubuhkan pada tahun 2014 dan beribu pejabat di Munich, Jerman, Codasip kini mempunyai pusat R&D di Eropah dan wakil jualan di seluruh dunia. Untuk maklumat lanjut tentang produk dan perkhidmatan kami, sila layari www.codasip.com. Untuk maklumat lanjut tentang RISC-V, sila layari www.riscv.org.

Hubungan Media:

Shubhodeep Roy Choudhury, Ketua Pegawai Eksekutif ValtrixE-mel: deepsrc@valtrix.in

Roddy Urquhart, Pengarah Kanan Pemasaran CodasipE-mel: rurquhart@codasip.com

Keywords: Commercial Real Estate Computer Networks Computer Software Computer/Electronics Internet Technology Real Estate Telecommunications Contracts

Source: PRNEWSWIRE


Wang Habis Di ‘Scam’ Ketika COD – Apa Yang Perlu Anda lakukan?

Pasti ramai yang pernah membeli barangan secara Cash On Delivery (COD). Namun sedar atau tidak, anda sebenarnya terdedah dengan penipuan yang mampu menyebabkan anda kerugian ribuan ringgit.

Anda perlu lebih berhati-hati dengan modus operandi penipuan ini khususnya yang melibatkan transaksi menerusi kad kredit. Kita tidak mahu anda menyesal tidak sudah apabila wang di dalam akaun anda sedang dikeluarkan sedikit demi sedikit. Pada waktu itu, nasi sudah menjadi bubur.

Seperti yang berlaku pada salah seorang pengguna di Facebook bahawa beliau telah di ”scam’ ketika membeli telefon. Beliau telah menyerahkan kad kreditnya kepada penipu tersebut untuk membayar telefon yang dibeli. Beliau yakin untuk memberikan kad tersebut apabila melihat penipu tersebut dengan yakin meninggalkan kotak iPhone yang masih berplastik dan kad kreditnya.

Selepas beberapa minit, penipu tersebut menefon untuk meminta nombor pin untuk menyelesaikan pembayaran tersebut. Kemudian, beliau telah menerima notifikasi bahawa penipu tersebut sedang melakukan transaksi pengeluaran beberapa kali.

Justeru bagaimana anda boleh mengelakkan daripada tertipu? Ini yang anda boleh lakukan!

Berikut adalah talian yang boleh dihubungi sekiranya berlaku masalah perbankan:

Artikel Berkaitan:


10 Fungsi Telefon Yang Korang Paling Rindu!! Mereka Yang Lahir Tahun 80-an & 90-an Jer Yang Faham!!!

Telefon bimbit melancarkan banyak model yang moden, bergaya dan mempunyai ciri-ciri yang baru dalam masa kurang daripada beberapa bulan, tetapi korang yang lahir pada tahun 80-an dan 90-an pernah mendapati bahawa fungsi telefon bimbit yang terdapat dalam telefon bimbit semasa korang muda telah hilang tanpa korang sedari?

Berikut adalah 10 ciri telefon bimbit yang korang tidak dapat dilupakan. Sekiranya korang mempunyai memori tentang semuanya, korang benar tahu hasil telefon bimbit pada zaman itu!

1. Papan kekunci fizikal

Admin percaya bahawa korang yang berlahir dalam 80-an dan 90-an pernah menggunakan telefon bimbit dengan papan kekunci fizikal. Kelebihannya ialah korang dapat menutup mata dan menaip tanpa kesalahan. Fungsi ini memang tidak dapat dilakukan dengan papan kekunci maya yang ada dalam telefon bimbit pada zaman ini.

2. Tukar casing telefon

Telefon bimbit sebelumnya benar-benar boleh membiarkan pengguna mengubah casingnya sesuka hati, tetapi telefon bimbit baru hanya boleh tukar casing pelindung! Telefon bimbit sebelumnya boleh diganti dengan casing yang berwarna-warni dan berbeza untuk membolehkan pengguna rasa mereka menggunakan telefon yang unik!

3. Tanggal bateri

Sebelum ini, selain mematikan telefon ketika telefon lag, korang juga boleh tanggalkan bateri! Korang boleh membeli beberapa bateri untuk menggantikannya, sekarang korang hanya perlu membawa lagi satu Power Bank!

4. Tali telefon bimbit

Yang ini adalah salah satu ciri kegemaran admin, iaitu korang boleh menggantungkan tali di telefon korang! Sekiranya telefon bimbit yang korang gunakan sekarang, korang pun menggantungkan tali atau hiasan, memang ada gaya!

5. Getaran yang kuat

Telefon bimbit yang terdapat di pasaran sebelum ini, memang mempunyai getaran yang kuat semasa panggilan telefon masuk. Korang akan mengetahui panggilan masuk dengan bunyi getarannya tanpa menghidupkan nada dering!

6. Telefon bimbit yang tidak akan pecah walaupun jatuh ke lantai

Nokia 3310 merupakan peranti yang tidak akan gagal, boleh tahan air, tahan api, tidak akan pecah walaupun jatuh dari bangunan tinggi, dan boleh digunakan untuk membuka kacang ataupun walnut. Adakah korang sanggup menggunakan telefon bimbit moden untuk menghancurkannya?

7. Penghantaran inframerah

Sebelum transmisi Bluetooth mula popular, biasanya orang menggunakan inframerah untuk menghantar gambar. Korang juga boleh menggunakannya untuk menyambung permainan korang!

8. Antena TV

Nokia pernah melancarkan telefon bimbit yang dapat menonton TV. Apabila korang mengambil keluar antenna dari beg, korang pasti menjadi tumpuan perhatian semua orang!

9. Game ‘ular’

Game ‘ular’ merupakan permainan mudah alih yang paling klasik pada zaman itu!

10. Luncur untuk unlock telefon bimbit

Skrin unlock yang klasik dah hilang, tetapi admin pun tidak pasti bila fungsi ini telah hilang!Setelah admin kongsikan 10 fungsi telefon bimbit yang lama, apakah fungsi yang korang paling rindukan?


2 Pelan Pascabayar Digi Baharu – Tawarkan Diskaun RM300 Bagi Pembelian Peranti Pintar + Data Internet Berkali Ganda!

Digi baru-baru ini telah mengumumkan 2 pelan pascabayar baharu mereka, iaitu Digi Postpaid 38 dan Digi Postpaid 58. Pelanggan yang melanggan pelan ini akan menerima data Internet secara berkali ganda, selain itu juga boleh mendapatkan diskaun RM300 untuk membeli peranti pintar.

Maklumat lanjut, boleh layari laman rasmi Digi.


Mod Navigasi Motosikal Untuk Google Maps Kini Dilihat Di Indonesia

Pada November 2017, Waze telah memperkenalkan fungsi baru khas untuk penunggang motosikal. Selain itu, pada Disember 2017 juga mod motosikal untuk Google Maps telah diaktifkan di India. Semalam, mod navigasi untuk motosikal di Google Maps telah mula dilihat di Indonesia.

Dengan mod navigasi motosikal, laluan terpantas untuk kenderaan dua roda (motosikal) akan dipaparkan di dalam aplikasi Google Maps. Sebelum ini hanya laluan optimum untuk kenderaan pancuan empat roda sahaja akan dipaparkan.

Umum diketahui, apabila berlaku kesesakan jalan raya, motosikal masih boleh bergerak pantas tidak seperti kereta dan lori. Dengan pelancarannya di Indonesia, kami berharap mod ini akan turut hadir ke Malaysia dalam masa terdekat ini.

Sumber


CES 2018 : Vivo Perkenalkan Pengimbas Cap Jari Pada Skrin Pertama Di Dunia

Vivo hari ini di acara terkemuka CES 2018 mengumumkan jenama vivo telah menjadi yang pertama di dunia menghasilkan pengimbas cap jari pada skrin untuk telefon pintar. Pengumuman istimewa ini sama sekali telah menarik perhatian penonton di seluruh dunia apatah lagi penawaran ini juga sekaligus dapat memberikan para pengguna vivo merasai pengalaman mudah alih di tahap yang lebih tinggi.

Teknologi imbasan jari pada skrin lantas telah membawa era telefon pintar ke arah yang lebih maju berbanding kaedah tradisional iaitu menggunakan pengimbas biometrik. Selain itu, teknologi terbaru ini juga dapat memberikan pengguna akses yang lebih cepat dan mudah hanya meletakkan jari pada skrin.

Berdasarkan statistik Canalys, dijangka menjelang tahun 2020 sebanyak 50% telefon pintar di seluruh dunia akan menggunakan skrin penuh. Jadi, dengan teknologi vivo bawakan ini ia akan menjadi satu trend yang akan digunakan pada masa akan datang.

Vivo mengatakan menerapan teknologi ini amat mudah untuk digunakan. Pengguna hanya perlu meletakkan jari pada paparan apabila antaramuka menunjukkan ikon pada bahagian skrin. Kaedah ini juga boleh digunakan untuk pembayaran mudah alih dengan lebih selamat dan cepat. Jika telefon tidak memerlukan cap jari, keseluruhan skrin tidak akan menyala.

Kerjasama diantara vivo dan Synaptics untuk menghasilkan teknologi ini dilihat berjaya. Kini pengeluaran secara besar-besaran sedang dilakukan oleh pihak industri. Buat masa ini, vivo belum mengesahkan peranti yang akan menerima teknologi ini, tetapi dijangka pengumuman akan dibuat dalam masa terdekat.


Peatix

Bagi mereka yang suka menyertai pelbagai acara seperti konsert, seminar dan pelbagai lagi, anda harus dapatkan aplikasi Peatix. Aplikasi ini akan memudahkan anda untuk mendapatkan tiket ke acara-acara tersebut melalui pembelian atas talian. Setelah anda membeli tiket melalui aplikasi ini, anda akan diberikan kod QR khas sebagai tiket virtual untuk ke acara tersebut. Ia lebih selamat dan mudah, kerap kali editor kehilangan dan tertinggal tiket ke acara yang ingin disertai, namun dengan Peatix tiada lagi masalah hilang atau tertinggal tiket, semuanya boleh diakses dari smartphone.

Selain itu Peatix juga akan memberikan peringatan apabila acara semakin hampir dan juga cadangan acara yang mungkin anda minati.

Muat Turun


Yes Lancarkan Model Altitude Di Pasaran Tempatan

Seiring dengan perasmian pelan kad SIM terbaru Yes 4G, Yes turut mengejutkan media yang hadir dengan pelancaran smartphone keduanya iaitu Altitude di pasaran tempatan. Ia adalah smartphone kedua yang diperkenalkan oleh Yes 4G selepas model Yes Eclipse yang dilancarkan pada tahun 2012. Tampil dengan paparan skrin bersaiz 5.0 inci bersama teknologi IPS LCD, model ini menyokong sambungan VoLte yang membolehkan anda membuat panggilan dengan lebih jelas berbanding rangkaian 3G/2G. Dikuasakan oleh pemproses Quad Core berkelajuan 1.0GHz dengan chipset Qualcomm MSM8916, ia turut diserikan memori RAM 1GB serta memori dalaman berkapasiti 8GB.Bukan itu sahaja, dua kad SIM yang disokong olehnya juga telah menyokong sambungan 4G pada kedua-duanya. Jadi anda tidak perlu menukar kad SIM jika ingin terus menikmati rangkaian 4G. Ditawarkan dengan harga hanya RM 399 termasuk GST dengan tiga warna pilihan, ia menjadikan Yes Altitude sebagai smartphone berharga rendah pertama di pasaran yang menyokong rangkaian VoLte.Kepada yang berminat untuk membeli Yes Altitude bersama pakej dari Yes, anda boleh melayari laman web YES untuk maklumat lanjut, tertakluk pada terma dan syarat.


Hotlink Tawarkan Pakej Hiburan Tanpa Henti Khas Peminat YouTube & Facebook

Suka melayan YouTube tanpa gangguan data? Kini anda boleh nikmati tawaran pakej menarik dari Hotlink! Dengan Hotlink Prepaid, pelanggan mempunyai kebebasan dunia hiburan tanpa henti mulai sekarang!

Kini pelanggan Hotlink boleh dapatkan 10GB PERCUMA setiap bulan untuk YouTube dengan Hotlink SUPERRR, dan 10GB PERCUMA setiap bulan untuk peminat Facebook dengan Hotlink RED.

Tambahan lagi, Hotlink tuurt menawarkan pengalaman hiburan tanpa henti dengan membekalkan hiburan tempatan di YouTube, Facebook dan Instagram. Dengan kolaborasi bersama artis dan pencipta kandungan tempatan, Hotlink menguatkan perjalanan hiburan mereka, pada masa sama memberikan peminat lebih banyak kandungan dan pengalaman baik.

Berikut adalah beberapa aktiviti yang akan datang:

Tonton laman FB Hotlink dan saluran YouTube untuk video komedi eksklusif

Tonton laman Facebook Hotlink dan saluran YouTube untuk muzik eksklusif, komedi dan video edu-tainment

Untuk mengetahui lebih lanjut, layari laman rasmi Hotlink.


Kolaborasi Revenue Monster & Boost Pacu Perniagaan Pengusaha F&B Sempena Ramadan!!

Revenue Monster – sebuah syarikat teknologi kewangan Malaysia yang mempelopori pendigitalan perniagaan telah mengumumkan usahasama baharu dengan pakar inovasi pembayaran eDompet tempatan, Boost dalam usaha meluaskan peluang pasaran digital bagi pengusaha makanan dan minuman (F&B) bersempena dengan bulan Ramadan.

Usahasama ini akan menyaksikan penyelesaian stor atas talian Revenue Monster, à la carte diintegrasikan terus ke dalam aplikasi eDompet Boost. Dengan ini, pengusaha F&B akan dapat mencapai hampir 9 juta pengguna eDompet Boost, seterusnya meningkatkan jangkauan pasaran mereka.

Khususnya, untuk pengusaha gerai di bazar Ramadan, mereka akan mempunyai lebih platform untuk menjual hidangan lazat mereka walaupun tanpa pelanggan berkunjung ke bazar, seterusnya meningkatkan peluang pendapatan mereka.

Penyelesaian à la carte yang dilancarkan awal 2020 ketika negara dalam Perintah Kawalan Pergerakan (PKP) yang pertama, telah menarik beberapa rakan niaga F&B seperti Sushi King, Kenny Rogers Roasters dan Dragon-I. à la carte telah menjadi satu elemen penting dalam membantu kelangsungan perniagaan dan membantu menjana lebih pendapatan di kala pandemik melanda.

Dengan ciri dalam aplikasi, pengguna Boost kini boleh mencapai akses, membuat pesanan dan membayar untuk perkhidmatan penghantaran makanan yang ditawarkan oleh rakan niaga F&B Revenue Monster menerusi aplikasi tersebut.

Demi menghargai pelanggan, Boost menawarkan pengguna mereka promosi istimewa sempena Ramadan. Bermula 13 April sehingga 14 Mei, pengguna yang berbelanja sebanyak RM25 ke atas untuk pesanan makanan daripada pengusaha terpilih akan menerima rebat automatic berjumlah RM2. Para peniaga ini meliputi sebahagian peniaga terpilih dari à la carte.

Ciri baharu à la carte pada Boost menawarkan yuran platform terendah iaitu pada 18% untuk peniaga. Sebagai manfaat tambahan kepada peniaga sempena Ramadan, bermula sekarang sehingga 31 Mei 2021, peniaga yang mendaftar dengan tempoh minima setahun akan menerima satu terminal bayaran secara percuma.

Usahasama dengan Boost merupakan langkah seterusnya dalam strategi berterusan Revenue Monster untuk memacu sinergi dan kerjasama dalam pendigitalan dan industri e-dagang. Usahasama ini seiring dengan satu pengumuman oleh Revenue Monster baru-baru ini yang menampilkan usahasama dengan Alipay, sebuah platform utama untuk pembayaran digital dan perkhidmatan kehidupan seharian.


Review Eksklusif: OPPO Watch Satu Peningkatan Menakjubkan Bagi Jam Tangan Pintar!!!!

OPPO telah melancarkan jam tangan pintar pertamanya – OPPO Watch, walaupun ia adalah yang pertama, tetapi Dilengkapi dengan prestasi unggulan yang sangat lengkap, sekarang mari kita perhatikan ciri dan prestasi peranti ini!!

OPPO Watch menyediakan dua versi saiz, 41mm dan 46mm, di antaranya 46mm adalah jam tangan pintar pertama di dunia yang dilengkapi dengan skrin hiperboloid 3D, dengan skrin HD AMOLED 1.91″ sementara bagi 41mm menggunakan layar AMOLED 1.6″.

OPPO Watch yang kami terima adalah versi hitam. Tali ini diperbuat daripada getah fluorin. Rasa mesra kulitnya bagus, dan sangat selesa ketika di pakai. Sudah tentu, pengguna juga boleh membeli pelbagai jenis tali, seperti kulit, keluli tahan karat dan lain-lain.

Bezel diperbuat daripada aloi aluminium tahan kakisan. Bahagian kiri adalah pembesar suara yang boleh digunakan untuk bercakap, mendengar lagu dan lain-lain. Sementara sebelah kanan mempunyai dua butang fizikal. Klik butang atas untuk memasuki antara muka Aplikasi, butang bawah adalah kekunci pintasan mod sukan.

Aplikasi HeyTap Health menyediakan banyak gaya reka bentuk dail. Pengguna dapat memilih reka bentuk yang mereka sukai, atau klik [Foto] untuk menetapkan foto kegemaran mereka di dail, dan pemain dapat mengatur hingga 10 foto, masing-masing Anda dapat melihat gambar yang berbeza setiap kali anda mengangkat tangan.

Terdapat satu lagi ciri yang sangat istimewa. Pemain boleh mengambil gambar pakaian OOTD semasa secara real melalui [AI Outfit], dan kemudian memilih kawasan yang akan diwarnakan, dan sistem akan memadankan warna dengan reka bentuk dail yang berbeza untuk membuat Jam Tangan OPPO anda Begitu serba boleh sepanjang masa.

OPPO Watch mempunyai 5 sensor kecergasan bawaan dan sistem navigasi GPS + GLONASS, yang dapat mengesan dan merakam latihan. Pada masa yang sama, pemain juga dapat melakukan 5 mod latihan yang dikembangkan oleh OPPO.

Di samping itu, jam tangan juga menyediakan beberapa latihan selama 5 minit, walaupun anda sibuk, anda boleh bersenam, sama ada anda bangun pada waktu pagi atau meregangkan badan sebelum tidur, dan sistem ini juga memperlihatkan demonstrasi aksi langsung pada skrin AMOLED definisi tinggi Sama sekali tidak masalah untuk diikuti!

Sebagai tambahan kepada penjejakan latihan asas, OPPO Watch juga menyokong denyut jantung, tidur, panduan bernafas dan lain-lain. Pengguna dapat melihat data pada jam tangan pada bila-bila masa, dan mereka juga dapat melihat analisis data yang lebih banyak dan lebih terperinci dalam aplikasi HeyTap Health.

OPPO Watch bukan hanya untuk membantu sukan dan kesihatan, tetapi juga pembantu anda dalam kehidupan seharian. Pemain dapat mengatur paparan pemberitahuan aplikasi, dan membalas terus mengguakan jam tangan setelah menerima mesej. Anda boleh memasukkan teks atau emoji.

Apa yang perlu disebutkan ialah OPPO Watch dilengkapi dengan Wear OS oleh Google dan menjalankan Qualcomm Snapdragon Wear 3100 dan Ambiq Micro Apollo3 Wireless SoC. Pemain boleh melayari Google Play Store untuk memuat turun lebih daripada 4000 aplikasi dan menggunakannya di jam tangan sesuka mereka.

Bagi hayat dan pengecasan bateri, OPPO Watch dapat bertahan hingga 36 jam setelah dicas sepenuhnya dalam mod biasa (41mm boleh bertahan selama 24 jam), dan jika mod penjimatan kuasa dihidupkan, ia boleh bertahan hingga 21 hari (hayat bateri 41mm selama 14 hari)! Sebagai tambahan, OPPO Watch menyokong fungsi pengecasan pantas Watch VOOC, yang hanya perlu mengisi penuh jam tangan dalam masa 75 minit.

Sebagai jam tangan pintar pertama OPPO, editor percaya bahawa OPPO Watch mempunyai prestasi yang sangat baik. Perkara pertama yang mesti disebutkan ialah skrin hiperboloid versi 46mm. Layarnya kelihatan lebih besar dan lebih baik ketika digunakan. Mempunyai pengalaman yang sangat baik dalam penggunaan. Sudah tentu, bagi peminat sukan, mod sukan dan fungsi pengesanan kesihatannya sangat lengkap dan mudah digunakan. Walaupun anda hanya mahu melakukan senaman sederhana, tidak ada masalah, OPPO Watch pasti dapat membantu anda.

Berikut adalah harga jualan OPPO Watch:

Pemain yang berminat sekarang boleh membuat pra-pesanan di OPPO Stores, kedai dalam talian rasmi, Lazada, Shopee, Astro dan peniaga sah tertentu. Pra-pesanan akan mendapat tambahan Tali jam tangan (bernilai RM199).


MYGROSER – Aplikasi Kedai Runcit Atas Talian Tawarkan Harga Terbaik & Penghantaran Percuma!

MYGROSER – aplikasi kedai runcit dalam talian Malaysia kini dirasmikan di platform iOS dan Android. Perkenalan aplikasi baharu ini bertujuan membantu pengguna menjimatkan masa, wang dengan lebih mudah dan selamat, di samping mengelakkan kesesakan jalan, cuaca buruk, isu ketiadaan stok, melangut di kaunter pembayaran dan isu parkir kenderaan.

Pengguna selain boleh membeli barangan runcit dengan cara yang lebih selamat dan mudah, bahkan juga dapat menikmati ganjaran penebusan Baucar diskaun, serta pilihan Penghantaran Percuma*. (*Tertakluk pada syarat & terma)

MyGroser kini dibuka untuk pendaftaran akaun, pengguna dan perniagaan yang mendaftar sekarang akan menerima kredit PERCUMA dan baucar penghantaran PERCUMA, serta berpeluang untuk mendapat kredit rujukan di samping pelbagai faedah lain.

MUAT TURUN: Android l iOS


Kerjasama Mah Sing Group Berhad & Lazada Membolehkan Pengguna Membeli Rumah Atas Talian!

Mah Sing Group Berhad, pemaju hartanah terkemuka dengan kerjasama Lazada telah menawarkan kemudahan bagi mereka yang ingin membeli rumah secara atas talian, pertama seumpamanya di Malaysia.

Pembeli yang membeli rumah Mah Sing menerusi Lazada akan menerima insentif ekslusif dari Lazada sebanyak 5%. Mah Sing yakin bahawa insentif ini mampu menarik lebih ramai pelanggan yang pintar menggunakan kemudahan digital sepanjang kempen jualan tersebut.

Projek-projek Mah Sing yang akan disenaraikan di Lazada pada 12.12 termasuklah M Vertica, Cheras; M Centura, Sentul; Sensa Residence@Southville City, KL South; M Aruna, Rawang; M Vista, Pulau Pinang; dan Meridin East, Johor. Kepada yang berminat boleh melihat kesemua hartanah ini mulai HARI INI dan boleh dibeli mulai 10 hingga 12 Disember 2018.

Pembeli juga digalakkan untuk menghubungi bank mereka bagi memeriksa kelayakan pinjaman sebelum membuat tempahan unit menerusi Mah Sing Flagship Store di LazMall semasa kempen berlangsung. Lebih menarik, bayaran tempahan akan dikembalikan sepenuhnya jika pembeli membuat keputusan untuk tidak meneruskan pembelian mereka.

Selain itu, Mah Sing turut melancarkan aplikasi mudah alih baharu dipanggil ‘MY Mah Sing’ untuk menjejak keseluruhan proses pemilikan rumah Mah Sing oleh pembeli. Anda boleh muat turun aplikasi ini secara percuma di :


Twitter Sedang Menguji Fungsi Night Mode Secara Automatik

Kita sering mengalami pedih mata apabila menggunakan peranti di dalam keadaan gelap? Oleh itu, Twitter juga menjadi salah satu pembangun aplikasi yang mengambil berat pengguna mereka. Seperti Night Mode yang diperkenalkan pada tahun lepas, mod di dalam Twitter ini boleh disetkan sama ada secara manual atau automatik bergantung kepada kehendak pengguna.

Akan tetapi bukan kesemua pengguna Twitter yang boleh menggunakannya, cuma pengguna bertuah sahaja yang akan mendapat Night Mode secara automatik ini. Jika anda bukan salah seorang daripada pengguna bertuah itu, anda perlulah tunggu dan lihat sama ada Twitter ingin memperluaskannya atau tidak di masa kelak.


Lebih Data Dengan Pascabayar Terbaru Digi Postpaid

Digi mengemaskini pelan pascabayar mereka, sekali gus memberinya nama baru iaitu Digi Postpaid. Digi Postpaid dinaiktaraf dari pelan SmartPlan, dengan memberi nafas baru yang lebih menguntungkan pengguna. Di antara tawaran baru yang boleh dinikmati adalah pembawaan kuota data yang tidak habis digunakan ke bulan hadapan serta memberi lebih kuota data berbanding dulu. Pelan terbaru Digi Postpaid versi lebih Internet, ditawarkan dari serendah RM28 sebulan dengan 1GB data, 50 minit panggilan & SMS serta 500MB kuota data yang tidak habis digunakan boleh di bawa ke depan. Pelan yang menjadi tumpuan adalah Digi Postpaid 68 dengan 6GB data, 2GB kuota boleh di bawa ke depan serta 150 minit panggilan & SMS. Manakala bagi pelan Digi Postpaid versi lebih panggilan dan SMS pula bermula dari RM28 dengan 500MB data dan untuk menikmati panggilan tanpa had, langganan bermula dari serendah RM68 sebulan bersama 3GB data. Tetapi pelan paling menarik di sini adalah Digi Postpaid 78. Selain panggilan tanpa had, ia memberikan 7GB data beserta 2GB kuota lebihan yang boleh dibawa ke depan.

Satu lagi yang menarik tentang pelan Digi Postpaid terbaru ini adalah mengenai perayauan data di luar negara. Kini Digi menawarkan pelan perayauan bajet, RM10 sehari di mana ia membolehkan pengguna mengakses permesejan sosial tanpa had, tetapi rangkaian harus dipilih secara manual. Perayauan bajet ini boleh digunakan di 9 buah negara iaitu Singapura, Indonesia, Thailand, Brunei, China, Hong Kong, Taiwan, Korea Selatan dan juga Australia. Jika mahukan perayauan data sepenuhnya, Digi masih menawarkannya pada harga RM36 sehari, tanpa perlu risau mengenai sambungan rangkaian di 9 buah negara tadi, malah data Internet juga tiada kuota. Untuk maklumat lanjut, apa kata anda layari sahaja laman rasmi Digi di digi.my/postpaid.

INFO: Tiga pelan tawaran terhebat iaitu Digi Postpaid 78, 128 dan 218 terbuka untuk pendaftaran sehingga 30 Jun 2016 sahaja. Bagi yang mendaftar sebelum 30 Jun, anda dapat menikmati faedah pelan ini untuk selamanya.


Nubia Z20 Diperkenal – Sokong Snapdragon 855+ & Binaan Paparan Dwi Skrin

Nubia boleh dikatakan sebuah jenama yang cukup sinonim dengan peranti penuh inovasi. Boleh tengok sendiri contoh terdekat pada model lepas – Nubia X. Terkini, jenama tersebut muncul dengan sebuah lagi ahli baru di bawah segmen peranti mercu – Nubia Z20.

Peranti ini tampil berani dengan mengetengahkan beberapa ciri menarik – Rekaan paparan dwi skrin. Nubia Z20 membawakan paparan bersaiz 6.42 inci AMOLED dengan resolusi FHD+ untuk skrin utama (hadapan). Paparan kedua tampil dengan saiz lebih kecil – 5.1 inci AMOLED dengan resolus HD+.

Enjin dalaman dijana oleh cip pemproses Snapgragon 855+ (64bit) dan dibantu memori sehingga 8GB LPDDR4X bersama RAM sehingga 256GB (berasaskan UFS3.0). Sistem operasi digunakan adalan Android 9 Pie berasaskan antaramuka Nubia UI 7.0. Dimensi peranti adalah 158.63 x 75.26 x 9mm dengan berat sebanyak 186 gram.

Untuk kamera, peranti ini membawakn persediaan tiga (3) kamera dengan lensa : 48MP (Sony IMX586) (f/1.7) + 16MP + 8MP (telefoto). Terdepat juga LED Flash tersedia sejajar dengan kamera. Bateri disertakan adalah sebesar 4,000 mAh dengan pakej pengecasan pantas 27W. Sokongan pengimbas cap jari terbina pada paparan.

Tersedia dalam tiga (3) warna menarik – hitam, biru dan merah, Nubia Z20 ditawarkan di pasaran China pada harga seperti berikut :


Sony SRS-XB2 & Sony SRS-XB3：Hasilkan Bunyi Bass Yang Mengagumkan

Sony telah memperkenalkan dua buah wayarles speaker yang dikenali sebagai SRS-XB2 dan SRS-XB3 khas untuk mereka yang gemar mendengar muzik sambil berhibur bersama teman-teman tersayang! Menampilkan rekaan stylish dan kompak dengan beberapa warna menarik, kedua-duanya direka kalis air serta menyokong sambungan NFC dan juga Bluetooth.

Kelebihan yang dimiliki oleh kedua-dua produk ini adalah mampu menghasilkan kualiti audio yang sangat baik berbanding speaker biasa terutamanya ketika berada di persekitaran yang bising dengan sokongan teknologi EXTRA BASS, Clear Audio+ serta DSEE. Malah kehadiran dua speaker berukuran 42mm (SRS-XB2) dan 48mm (SRS-XB3) pula mampu menghasilkan kualiti audio yang kedengaran lebih jernih dan lantang.

Menarik lagi, kedua-dua speaker ini telah dilengkapi dengan mikrofon untuk memudahkan anda menjawab panggilan walaupun sedang mendengar muzik. Di dalamnya pula menggunakan bateri Li-Ion yang mampu bertahan selama 12 jam untuk model SRS-XB2 dan 24 jam bagi model SRS-XB3. Sony SRS-XB2 telah dijual dengan harga RM339, manakala Sony SRS-XB3 pula berharga RM499.


Isu Paparan Kemerahan Pada Samsung Galaxy S8 Akan Dibaiki Pada Kemaskini Minggu Hadapan

Nampaknya jurutera perisian Samsung temui langkah bagi mengatasi masalah ‘kemerahan’ pada Samsung Galaxy S8. Isu ini dipandang berat dan pihak Samsung akan mengeluarkan patch pada kemaskini yang boleh diperolehi bermula minggu hadapan.

Sebelum ini segelintir pengguna terawal Samsung Galaxy S8 menghadapi masalah warna pada paparan yang lebih cenderung kepada kemerahan dan tidak boleh dikonfigurasi pada telefon itu sendiri. Gerak langkah pantas ini adalah untuk mengembalikan kepercayaan terhadap keupayaan peranti flagship Samsung Galaxy S8.


Info Tertiris: Sony Xperia XA3 dan L3 Dijangka Umum Tahun Hadapan

Sony bakal mengeluarkan 2 model baharu iaitu Sony Xperia XA3 dan Sony Xperia L3 setelah kali terakhir mengeluarkan model telefon pintar ini iaitu pada awal tahun ini. Model-model tersebut adalah Xperia L2, Xperia XA2 dan Xperia XA2 Ultra.

Bedasarkan info yang tertiris, Sony Xperia XA3 bakal mengunakan skrin FullView bersaiz 5.9 inci yang mempunyai resolusi 1080 x 2160 piksel.

Apa yang menarik, telefon ini mempunyai dua kamera di bahagian belakang dan pengimbas cap jari di letakkan di bahagian sisi telefon.

Dalam pada itu, telefon ini dijangka bakal menggunakan cip pemproses Snapdragon 660, Ram sehingga 6GB dan 64GB memori.

Bagi telefon pintar Xperia L3 pula, ia akan bersaiz lebih kecil iaitu dengan skrin bersaiz 5.7 inci dengan resolusi HD+ dan nisbah skrin 18:9. Telefon ini bakal hadir dengan dua kamera di bahagian belakang dan pengimbas jari di sisi telefon ini.

Dijangkakan, Sony Xperia XA3 dan Xperia L3 akan mengumumkan model-model ini ketika CES 2019 pada tahun hadapan.


Aplikasi WhatsApp Rasmi Untuk Windows Dan Mac OS X

Sebelum ini eRing ada memaparkan berita bertajuk Nantikan Kemunculan Aplikasi WhatsApp Versi Desktop, kini WhatsApp untuk Windows secara rasminya telah melancarkan aplikasi mesej mereka untuk platform Windows dan Mac OS.

Untuk menggunkan perisisan ini anda perlu memiliki Windows 8 dan ke atas, sekiranya anda pengguna Mac OS X, ia haruslah pada versi 10.9 dan ke atas.

Anda masih perlu mengimbas kod QR dengan smartphone untuk menggunakan aplikasi ini, agak mengecewakan kerana sepatutnya ia lebih mudah diakses berbanding WhatsApp versi web. Aplikasi ini menawarkan fungsi yang hampir sama dengan versi web, cuma kelebihannya adalah ia terus dilancarkan ketika anda menghidupkan komputer selain sokongan kekunci shortcuts.

Laman rasmi: https://www.whatsapp.com/download/


Jom Meriahkan Pembukaan Kedai Konsep vivo Di Sunway Pyramid & Ganjaran Berganda Menanti Anda!

Ayuh beramai-ramai memeriahkan pembukaan kedai konsep vivo baharu di pusat beli belah Sunway Pyramid pada 30 Disember ini dan pelbagai ganjaran berganda sedia menanti anda semua!

Bagi menambah lagi kemeriahan acara pembukaan, vivo telah menawarkan pelbagai ganjaran hebat kepada para pengunjung yang hadir pada majlis perasmian kedai berkenaan. Berikut adalah senarai kejutan hebat yang menanti anda pada hari tersebut :

📌 Kejutan 1: Beli mana-mana telefon pintar vivo & dapatkan hadiah hebat sehingga RM666! – Promosi adalah seperti berikut :

MODEL

HADIAH MENARIK

📌 Kejutan 2: Cabutan Bertuah pada jam 2 petang & 8 malam – berpeluang memenangi pelbagai hadiah menarik termasuk kalung Swarovski, basikal gunung, ransel FIFA dan bantal vivo duta besar Luhan (terhad kepada 200 pengunjung terawal sahaja.).

📌 Kejutan 3: Nikmati diskaun sehingga 50% untuk semua aksesori dan faedah 0% untuk pelan ansuran apabila anda membeli dengan bank yang ditetapkan.

📌 Kejutan 4: Like, kongsi & menang hadiah menarik sebaik sahaja anda berkongsi mengenai acara pembukaan ini (termasuklah artikel ini) di Facebook!  (terhad kepada  200 orang terawal sahaja).

____________________________________________________


Backdrops – Wallpaper

Sudah tiba masanya anda mendapatkan Backdrops, aplikasi yang menawarkan ratusan wallpaper asli hasil rekaan para minda kreatif di Backdrops. Terdapat pelbagai pilihan wallpaper eksklusif khas untuk peranti Android anda. Selain itu anda juga boleh menyumbang karya asli, tidak kira ianya foto yang anda ambil mahupun karya digital yang anda hasilkan.

Karya yang dihantar ke Backdrop akan dianalisa dan diadili dahulu bagi memastikan ianya benar-benar berkualiti sebelum dikongsi bersama ahli komuniti. Bagi mereka yang mahukan wallpaper unik setiap hari, terdapat fungsi wall of the day yang menawarkan karya unik untuk dijadikan wallpaper, jadi smartphone anda akan sentiasa kelihatan berlainan setiap hari.

Muat Turun

Android


OPPO Reno4 Pro Bakal Hadir Dengan Skrin 90Hz Borderless Sense

Siri OPPO Reno4 bakal dilancarkan dan ada sesuatu yang menarik mengenai peranti ini apabila ia bakal hadir dengan paparan 3D Curve dengan 90Hz Borderless Sense screen bagi versi Pro.

Skrin ini secarang langsung bakal memberikan paparan berkualiti premium kepada pengguna. Hasil paparan sangat baik dan keupayaan kawalan yang sangat lancar.

Jadi, teruskan bersama kami untuk mendapatkan maklumat yang lebih terperincin mengenai peranti ini.


OtterBox Perkenal Koleksi Sarung Pelindung Rasmi Star Wars Untuk iPhone

Bersempena dengan kemunculan filem Star Wars: The Last Jedi yang akan ditayangkan tidak lama lagi, OtterBox telah memperkenalkan koleksi sarung pelindung rasmi terbarunya melalui siri Symmetry Series Star Wars. Terdapat lima rekaan telah diperkenalkan iaitu On-Ahch-To, Gold BB8, Storm Trooper, Rebel Red dan juga Lord Vader. Sungguhpun begitu, koleksi eksklusif ini hanya tersedia untuk beberapa model sahaja seperti iPhone 7, 7 Plus, 8 dan juga 8 Plus.

Dari kiri: Rebel Red, Lord Vader dan Gold BB8.

Berdasarkan kepada laman sesawang rasmi OtterBox, dua daripada koleksi tersebut iaitu On Ahch-To dan Storm Trooper hanya boleh dimiliki secara pra-tempah buat masa ini. Sarung pelindung istimewa dari OtterBox ini boleh dimiliki pada harga USD44.95 (kira-kira RM182) untuk model iPhone 7 dan 8, manakala untuk model iPhone 7 Plus dan 8 Plus pula dijual pada harga USD54.95 (kira-kira RM222).

Dari kiri: Storm Trooper dan On Ahch-To; kini boleh dipra-tempah.


Wiko Tawar Promosi Pada Musim Percutian

Ketika keterujaan musim percutian yang berlangsung, pastinya anda binggung memikirkan hadiah yang perlu diberikan kepada insan yang tersayang. Jadi di sini kami kongsikan kepada anda promosi pada musim percutian #Wiko.

Pakej pertama ialah Tommy3 Plus yang disertakan dengan 18:9 WideScreen, Face Unlock, Android Oreo dan ia dijual pada harga RM399. Apa yang pasti ia disertakan sekali dengan Power Bank(20,000mAh) secara percuma dan Bonus waranty yang boleh digunakan 120 hari dari tarikh pembelian (Tertakluk kepada terma dan syarat).

Bagi Tommy 3 yang disertakan dengan 18:9 Widescreen dan Android Nougat yang dijual pada harga RM309. Anda akan mendapat sekali Tumbler secara percuma dan Bonus waranty yang boleh digunakan 120 hari dari tarikh pembelian (Tertakluk kepada terma dan syarat).

Dalam pada itu, bagi setiap pembelian Sunny3 Plus yang disertakan dengan 18:9 Widescreen, paparan 5.45 inci dan Android Oreo Go Edition akan dijual pada harga RM249. Anda akan mendapat Wiko I-ring secara percuma dan Bonus waranty yang boleh digunakan 120 hari dari tarikh pembelian (Tertakluk kepada terma dan syarat).

Tidak dilupakan juga Sunny2 Plus yang mempunyai paparan 5 inci dan Android Nougat. Peranti ini dijual pada harga RM229 dan anda akan mendapat Wiko I-ring secara percuma.

Bagi setiap pembelian produk-produk ini, anda juga akan diberikan Back casing, screen protector and earphone yang disertakan di dalam kotak pembelian.

Lawati kedai Wiko berdekatan anda bagi mendapatkan hadiah percuma sementara stok masih ada dari 10 Disember 2018 sehingga 6 Januari 2019. Bagi mendapatkan maklumat lanjut, bolehlah melayari laman sesawang Wiko atau layari laman Facebook Wiko Malaysia

Baca Juga:


Kini Diperkenal, Apa Ada Dengan Android 10?

Muncul dengan nama yang lebih matang, Android 10 dibina dengan tiga tema penting termasuk – 1) pembentukan keunggulan inovasi mudah alih dengan pembelajaran lebih canggih, 2) Lebih tertumpu pada privasi dan keselamatan dan 3) Memperluaskan kawalan digital pengguna agar keseimbangan teknologi lebih baik.

Android 10 menggunakan ML (Machine Learning) pada peranti – mencadangkan tindakan konstektual dalam pemberitahuan contohnya balasan pintar untuk mesej / membuka peta. Melalui ML, aplikasi boleh memanfaatkan ciri ini dengan serta merta.

Android 10 menambah tema gelap dengan pengcahayaan yang rendah, sekaligus membantu menjimatkan bateri – boleh diaktifkan menerusi tetapan. Pengguna boleh membina tema gelap tersesuai untuk aplikasi atau sistem membuat satu dinamik daripada tema semasa.

Navigasi berasaskan isyarat – Android 10 membawa sistem navigasi isyarat baru termasuk swipe dan tarik. Pengguna kini perlu swipe ke atas untuk home, swipe & hold untuk menu dan swipe dari kiri atau kanan untuk kembali.

Salah satu ciri yang menarik! Menerusi Live Caption – video rakaman, podcast atau mesej audio akan mendapat kapsyen apabila diaktifkan. Lebih menarik, ciri ini tidak memerlukan Wi-Fi atau data.

Privasi merupakan tumpuan utama dalam Android 10 – membina beberapa ciri baru dengan perubahan yang besar untuk melindungi privasi serta memberi pengguna kawalan bersama sistem UI yang lebih baik.

Mana-mana aplikasi yang meminta lokasi ini memaparkan rekaan pop-up baru yang akan meminta pengguna pilihan – sama ada mahu memberikan akses lokasi sepanjang masa atau ketika aplikasi digunakan sahaja.

Sokongan tingkap berbilang yang mantap. Android 10 menyajikan sokongan multitasking untuk tetingkap aplikasi dan kesinambungan skrin bagi mengoptimumkan aplikasi.

Android 10 menambah sokongan platform untuk 5G – menjanjikan kelajuan lebih baik secara konsisten.


vivo V5s Dilancarkan Secara Rasmi Pada Harga RM1,299 – Kamera Depan 20 Megapiksel Dan Storan 64GB

vivo Malaysia nampaknya menggunakan Dato Siti Nurhaliza sekali lagi sebagai duta produk terbaru mereka iaitu vivo V5s. Peranti ini menerima sensor jenis IMX376 20 Megapiksel dengan aperture F/2.0 dan ciri Selfie Softlight terkini untuk menghasilkan efek cahaya seperti di dalam studio. Tambahan pula, vivo V5s ini turut hadir dalam mod Face Beauty 6.0 yang akan membantu menyerikan wajah anda mengikut pelbagai keadaan dan situasi.

Di dalam peranti ini juga ditambah dengan mod Group Selfie, fungsi ini membolehkan anda mengambil swafoto secara berkumpulan dalam mod potret, dan juga efek panning landskap panorama boleh digunakan dalam masa yang sama tanpa meninggalkan sesiapa pun.

Kamera belakang pula menerima sebanyak 13 Megapiksel F/2.2 yang menyokong PDAF dan LED flash. Pada sudut paparan pula, ia disediakan dengan saiz berukuran 5.5 inci 720p dengan kaca 2.5 darjah yang melengkung Corning Gorilla Glass. Soal keselamatan tidak perlu bimbang kerana, vivo V5s ini juga dilengkapi dengan pengimbas cap jari yang boleh diakses hanya 0.2 saat sahaja.

Kuasa yang disalurkan pula datang daripada cip pemproses MediaTek MT6750 lapan teras dan RAM setinggi 4GB. Perbezaan antara model terdahulu iaitu vivo V5 dan V5s pula, ia telah dinaik taraf daripada 32GB kepada 64GB untuk saiz storan, ini akan menjadikan koleksi gambar anda bertambah tanpa perlu risau tentang storan dalaman.

Dari segi audio pula, vivo V5s ini menerima cip dari AK4376 (DAC) untuk menghasilkan bunyi yang berkualiti tinggi. Sistem operasinya menggunakan FunTouch 3.0 berdasarkan Android 6.0 Marshmallow.

Selain itu, bagi melengkapkan penggunaan vivo V5s ini, ia turut hadir dengan sambungan 4G LTE, dua slot SIM, Wi-Fi, Bluetooth, GPS dan bateri berkapasiti 3000mAh. Pilihan warna terdiri daripada warna Matte Black, Gold dan Rose Gold, ianya boleh di pra-tempah bermula pada 3 Mei 2017 dengan harga jualan RM1,299 (termasuk GST). vivo V5s akan mula berada di pasaran secara rasmi pada 10 Mei 2017.


Honor 8 Kini Didedahkan Secara Rasmi Dengan Sokongan Kirin 950

Setelah pelbagai maklumat awal dan juga ketirisan berkaitan Honor 8 di laman sesawang, akhirnya segala teka-teki telah terjawab apabila Honor telah mengadakan pendedahan rasmi model itu yang bertempat di China.

Panel depan Honor 8 mempersembahkan paparan skrin jenis 2.5D sebesar 5.2 inci beresolusi 1280 x 1920 piksel dan juga kamera selfie beresolusi 8 Megapiksel. Manakala panel belakangnya tampil lebih menarik kerana dilengkapi dengan dua buah lensa kamera beresolusi 12 Megapiksel yang dibantu oleh auto fokus jenis Laser dan juga Aperture f/2.2, sama seperti yang dapat dilihat pada model Honor V8 sebelum ini.

Dari segi sokongan spesifikasi lain pula, Honor 8 tidak mengecewakan kerana ia telah dikuasakan dengan pemproses Octa Core dari HiSilicon Kirin 950 dan juga cip pemproses grafik Mali-T880 MP4. Berdasarkan pendedahan yang telah dibuat, Honor 8 telah diperkenalkan dalam tiga varian berbeza iaitu 32GB/3GB RAM, 32GB/4GB RAM dan juga 64GB/4GB RAM. Selain itu ia juga turut disediakan dengan slot kad hibrid yang boleh menyokong kad microSD mencecah sehingga 128GB.

Honor 8 akan dilancarkan secara rasmi pada 19 Julai ini dan buat masa ini Vmall China sudahpun menerima pendaftaran pra-tempahan dengan harga jualan USD299 (kira-kira RM1,195) untuk model 32GB/3GB RAM, USD343 (kira-kira RM1,370) untuk model 32GB/4GB RAM, dan USD374 (kira-kira RM1,495) untuk model 64GB/4GB RAM.

Terdapat lima pilihan warna diperkenalkan iaitu Pearl White, Sunrise Gold, Midnight Black, Sakura Pink dan juga Sapphire Blue.


vivo Y95 Kini Rasmi Di India – Sokong Bateri 4,030mAh, Kamera AI Swafoto 20MP & Snapdragon 439

Baru-baru ini kami ada berkongsi dengan anda mengenai peranti dari kategori kelas pertengahan vivo, iaitu vivo Y95.

Baca juga : TERTIRIS! vivo Y95 Hadir Bersama 20MP AI Swafoto!

Kini, vivo Y95 telah diperkenalkan secara rasmi di India dan ia merupakan peranti siri Y pertama yang menggunakan rekaan paparan titisan air, atau lebih dikenali sebagai Halo FullView Display sepertimana V11.

Menampilkan paparan skrin 6.22 inci HD+ (1520 x 720 piksel), telefon pintar ini turut dikuasakan oleh cip pemproses Snapdragon 439 bersama 4GB RAM dan 64GB ROM dengan sokongan kad microSD sehingga 256GB. Ternyata ia juga merupakan peranti pertama yang menggunakan cip pemproses ini.

Lebih menarik, vivo Y95 juga hadir bersama dwi-kamera utama 13MP + 2MP dengan LED Flash, manakala kamera hadapan juga menyokong AI Swafoto dengan resolusi 20MP. Peranti ini dibekalkan bateri berkapasiti 4,030mAh, di bawah sokongan sistem operasi Android 8.1 Oreo dan antaramuka Funtouch OS 4.5.

Sistem keselamatan pengimbas cap jari masih kekal sama di panel belakang, serta terdapat dalam dua pilihan warna iaitu Nebula Purple dan Starry Black. vivo Y95 ditawarkan pada harga Rs. 16,990 (kira-kira RM1,006).

[SUMBER]


Pelanggan Dialog Nikmati Spotify dengan Pembawa Penyelesaian Pengebilan Langsung Apigate

KUALA LUMPUR, Malaysia, 24 Mac 2021 /PRNewswire/ — Apigate menawarkan pelanggan Dialog dengan mod bayaran yang selamat dan mudah melalui Pembawa Penyelesaian Pengebilan Langsung (DCB) Apigate untuk melanggan Spotify.

Apigate ialah penyedia penyelesaian kewangan dan pertumbuhan pelanggan global yang terkemuka. Penyelesaian DCB hadir bersama kelancaran perjalanan pelanggan bagi pelanggan Dialog apabila mereka melanggan Spotify. Apigate telah menyesuaikan penyelesaian DCB bagi memenuhi keperluan pelanggan Dialog.

Raja Mansukhani, Pengarah Jualan & Pembangunan Perniagaan daripada Apigate: “Kami teruja untuk memperluas perkongsian kami bersama Dialog yang merupakan operator telekomunikasi #1 di Sri Lanka. Penyelesaian DCB Apigate menghapuskan keperluan penggunaan akaun bank atau kad kredit, oleh demikian menjadikan Spotify lebih mudah diakses oleh pelanggan Dialog. Di Apigate, fokus kami adalah untuk memberi penggiat kandungan/OTT akses global kepada pelanggan akhir melalui produk dan penyelesaian yang inovatif.

Viranga Seneviratne, Pengurus Besar IdeaMart dikuasakan oleh Dialog Axiata PLC berkata “Dialog teruja dapat bekerjasama dengan Apigate bagi menjana Pembawa Penyelesaian Pengebilan Langsung yang menawarkan pengalaman pembayaran yang mesra pengguna, di mana pelanggan Dialog tidak perlu menggunakan akaun bank atau kad kredit. Mereka mempunyai pilihan mudah untuk membayar melalui baki akaun mudah alih mereka. Dialog sentiasa berusaha untuk mencipta pengalaman terbaik buat pelanggannya dan kerjasama ini merupakan satu lagi contoh usaha berkaitan.”

Latar Belakang Apigate

Apigate ialah penyedia penyelesaian kewangan digital dan pertumbuhan pelanggan bertaraf global. Kami mempunyai kefahaman yang mendalam mengenai kandungan digital dan landskap perkhidmatan dengan satu titik penyepaduan dan operasi, serta menjadikan kami sebagai rakan yang dipercayai untuk perniagaan digital dari serata dunia.

Kami mengaktifkan lebih 100 rakan digital (OTT hiburan & permainan yang diiktiraf di seluruh dunia, gedung aplikasi dan lain-lain) menghubungkan mereka dengan akses kepada lebih daripada 1 bilion pengguna di seluruh dunia melalui operator mudah alih, penyedia e-dompet, tempat e-pasaran dan banyak lagi. Platform kami yang stabil dan selamat menyediakan pengalaman pengguna yang lancar dan mudah dengan fungsi Strategi ke Pasaran (Go to Market) yang pantas untuk pelancaran berbilang negara.

Kunjungi www.apigate.com untuk butiran lanjut.

Latar Belakang Dialog Axiata PLC

Dialog Axiata PLC, merupakan salah satu penyedia perkhidmatan telekomunikasi terbesar Sri Lanka dan operator rangkaian mudah alih yang terbesar di negara ini dengan 16.28 juta pelanggan yang berjumlah 57% daripada pasaran mudah alih Sri Lanka.

Kunjungi www.dialog.lk untuk butiran lanjut.

Keywords: Advertising Banking/Financial Service Computer/Electronics Licensing/marketing agreements

Source: PRNEWSWIRE


Tutorial: Magic Dock – Hilangkan Bar Lut Sinar Pada Dok Peranti iOS

Rekaan dok dengan bar lut sinar pada bahagian bawah antaramuka iOS sememangnya kelihatan kurang menarik kerana ia sedikit mencacatkan penampilan antaramuka iPhone anda. Jadi kini tanpa perlu menjalankan proses Jailbreak, anda sebenarnya boleh menghilangkan bar lut sinar dengan sangat mudah melalui bantuan imej latar yang dikenali sebagai ‘Magic Dock’. Ingin tahu bagaimana caranya, ikuti tip yang akan dikongsi seperti berikut…

PERHATIAN!!!

Pastikan fungsi ‘Reduce Transparency’ dimatikan (OFF)

Langkah 5 > Kembali semula ke paparan homescreen dan klik ikon Settings dan diikuti dengan menu Wallpaper.
Langkah 6 > Klik pada menu Choose a New Wallpaper dan pilih folder yang menyimpan imej latar yang telah dimuat turun sebelum ini.
Langkah 7 > Pastikan anda mengecilkan imej tersebut dengan menggunakan kaedah pinch (zoom out), klik pada menu Still dan klik butang Set.

(Kiri) Sebelum (Kanan) Selepas

Langkah 8 > Kini anda boleh melihat tiada lagi bar dok lut sinar pada peranti iOS anda.


WhatsApp Mungkin Tidak Akan Berfungsi Lagi Pada Smartphone Anda

Jangan terkejut sekiranya tiba-tiba aplikasi WhatsApp tidak boleh digunakan lagi pada peranti anda. Ini kerana WhatsApp akan menghentikan sokongan operasi kepada sesetengah peranti.

WhatsApp memuat naik kenyataan bahawa mereka bertindak sedemikian bagi meletakkan fokus operasi sepenuhnya kepada model peranti yang digunakan majoriti pengguna. Bermula tahun hadapan sekiranya anda menggunakan peranti atau versi sistem operasi di bawah, anda perlu naik taraf peranti atau kemas kini sistem operasi bagi terus menggunakan WhatsApp.

Untuk membaca kenyataan penuh, sila layari laman blog WhatsApp.


Comviva memperkenalkan penyelesaian Data Sains sebagai Perkhidmatan (DSaaS) dan meja kerja AI (MobiLytix AIX) untuk meningkatkan pulangan daripada Program Pengurusan Nilai Pelanggan

– Penyelesaian baharu ini memacu pertumbuhan pendapatan, meningkatkan penerimaan tawaran dan pengekalan pelanggan dengan mempercepat penggunaan AI dalam Pengurusan Nilai Pelanggan

NEW DELHI, 5 Mac 2021 /PRNewswire/ — Comviva, syarikat peneraju global dalam penyelesaian mudah alih hari ini mengumumkan pelancaran penyelesaian Data Sains sebagai Perkhidmatan (DSaaS) dan meja kerja AI (MobiLytix AIX) baharunya yang mempercepat penggunaan AI serta meningkatkan pendapatan daripada program Pengurusan Nilai Pelanggan para Penyedia Perkhidmatan Komunikasi (CSP).

Syarikat pemasaran bergantung pada pasukan sains data untuk menyediakan model dan dihalang oleh ketiadaan standard industri atau model AI/ML yang terbukti. Penyelesaian Data Sains sebagai Perkhidmatan (DSaaS) Comviva yang digabungkan dengan penyelesaian MobiLytix AIx, menyediakan model Kecerdasan Buatan (AI) dan Pembelajaran Mesin (ML) untuk memulakan inisiatif Pengurusan Nilai Pelanggan (CVM) berasaskan AI.

Platform MobiLytix AIx menggunakan sepenuhnya potensi reka bentuk layan diri berpusatkan pengguna untuk mencipta pelbagai pengalaman meja kerja yang dibangunkan AI . Dengan terciptanya Meja Kerja AI ini, saintis data dan syarikat pemasaran akan mendapat manfaat daripada akses ke pustaka yang merangkumi ciri, model dan algoritma tertanam. Ini menjimatkan masa untuk membangunkan dan melaksanakan model AI/ML untuk syarikat pemasaran. Ia juga menyediakan perincian data yang tepat untuk memahami tindak balas pelanggan berbanding tingkah laku yang diramalkan.

Mengulas tentang pelancaran tersebut, Manoranjan (Mao) Mohapatra, Ketua Pegawai Eksekutif Comviva berkata, “Kami mendapati bahawa banyak Penyedia Perkhidmatan Komunikasi sedang membina persekitaran tersuai untuk mendayakan model data khusus dan proprietari. Dengan DSaaS dan MobiLytixTM AIX, kami menampilkan model yang sedia terbina bagi memastikan masa yang lebih pantas ke pasaran dan meningkatkan pulangan daripada Program Pengurusan Nilai Pelanggan (CVM) mereka. Bagi Comviva, Mobilytix AIX ialah tentang memperkasakan pengendali Telekomunikasi dengan reka bentuk layan diri berpusatkan pengguna, agar mereka boleh memanfaatkan potensi AI untuk memaksimumkan pulangan program CVM.”

Dengan memanfaatkan tawaran Data Sains sebagai Perkhidmatan (DSaaS) Comviva, Penyedia Perkhidmatan Komunikasi (CSP) dapat melaksanakan penyelesaian AI yang terbukti dalam pasaran dan menggunakan model pengaktifan segera dalam hanya beberapa hari dan minggu, tidak sampai sebulan. Penyelesaian tersebut boleh digunakan untuk meningkatkan kecekapan pasukan CVM dan mempercepat penggunaan teknologi AI.

Mengulas tentang perkhidmatan tersebut, Amit Sanyal, Naib Presiden Eksekutif dan Ketua Pegawai Operasi Penyelesaian Nilai Pelanggan Comviva berkata, “Dengan DSaaS dan MobiLytixTM AIx, kami berbesar hati memperkenalkan penyelesaian yang hebat untuk kedua-dua syarikat pemasaran dan saintis data yang ingin membina, mengimport atau memilih model mereka sendiri. Pusat Kompetensi CVM AI memastikan kerjasama antara syarikat-syarikat pemasaran, pasukan CVM dan saintis data untuk mencapai pengekalan, silang jualan, peningkatan dan matlamat pemerolehan dengan lebih pantas. Meja kerja MobiLytixTM AIx, telah mempunyai pustaka takrifan ciri-ciri, skor, algoritma dan papan pemuka MobiLytix yang sedia terbina, bersama-sama ciri operasi AI dan ML automatik yang menjimatkan separuh daripada tempoh keseluruhan pelaksanaan.”

Platform MobiLytixTM Comviva mempunyai dua lagi penyelesaian utama – Pemasaran Masa Nyata (Real Time Marketing, RTM)MobiLytixTM serta Kesetiaan dan Ganjaran MobiLytixTM

Untuk maklumat lanjut, sila hubungi:

Sundeep MehtaPR & Komunikasi Korporat, ComvivaE-mel: sundeep.mehta@comviva.com

Keywords: Computer/Electronics Outsourcing Businesses New products/services Data Analytics

Source: PRNEWSWIRE


Riot Games Perkenal “True Damage” – Tampil Lebih Menonjol & Menyerlah

Selepas meraih kejayaan berganda selepas dalam musik global K/DA tahun lalu, Riot Games kini satu lagi band virtual terbaru dikenali sebagai True Damage. True Damage membawa gaya dan mod muzik sendiri yang unik – lebih menonjol dan menyerlah lagi berbanding sebelumnya.

Ia terdiri daripada watak-watak League of Legends seperti Qiyana, Senna, Akali, Ekko, dan Yasuo. Ia akan memeriahkan majlis pembukaan Kejohanan Dunia Legends of Legends di AccorHotels Arena di Paris, Perancis.

Seiring dengan itu, Riot turut mengumumkan pelbagai jenis koleksi skin League of Legends baharu – tersedia bermula 10 November kelak. Selain itu, Riot juga memperkenalkan skin terbaru dikenali sebagai Prestige. Ia menerima sentuhan eksklusif daripada Pengarah Artistik Koleksi Wanita dari Louis Vuitton iaitu Nicholas Ghesquiere.


Apple iMac Pro Ditawarkan Pada Harga ‘Serendah’ RM20,999 Untuk Konfigurasi Minimum

Akhirnya Apple telah membawa masuk peranti paling berkuasa pernah dihasilkannya setakat ini dengan ketersediaan model iMac Pro untuk pasaran tempatan. Diperkenalkan buat pertama kalinya dalam acara WWDC 2017 yang lalu, iMac Pro dengan pilihan warna kerangka Space Gray ini dijual pada harga bermula dari RM20,999 untuk konfigurasi minimum.

iMac Pro yang menampilkan sokongan skrin sebesar 27 inci dengan paparan 5K Retina ini telah ditawarkan dalam pelbagai pilihan konfigurasi bergantung kepada keperluan pengguna. Dikuasakan dengan pemproses Intel Xeon W, ia telah ditawarkan dengan empat pilihan teras berbeza iaitu 8, 10, 14 dan juga 18. Kapasiti memori DDR4 juga tersedia dalam tiga pilihan berbeza iaitu 32GB, 64GB dan juga 128GB. Manakala ruang storan SSD juga turut boleh dipilih sama ada 1TB, 2TB mahupun 4TB.

Bagi mendapatkan konfigurasi maksimum yang lengkap dengan aplikasi pra-pasang Final Cut Pro X dan juga Logic Pro X, harga Apple iMac Pro ini boleh mencecah sehingga RM61,816. Ia sudahpun boleh dimiliki melalui laman sesawang rasmi Apple Malaysia dan proses penghantarannya akan mengambil masa antara 5 hingga 8 minggu bergantung kepada konfigurasi yang dipilih.


Ketua Negara UST Malaysia, Amar Chhajer telah Dianugerahkan Gelaran Kehormat oleh Tuan Yang Terutama Yang di-Pertua Negeri Pulau Pinang, Malaysia

– Gelaran berprestij ini dianugerahkan di atas komitmen UST ke arah Mengubah Kehidupan di Malaysia

PENANG, Malaysia, 20 Mei 2021 /PRNewswire/ — UST, sebuah syarikat penyelesaian transformasi digital terkemuka, telah mengumumkan bahawa Amar Chhajer, Ketua Negara UST Malaysia, telah dianugerahkan gelaran ‘Pingat Jasa Kebaktian’ (PJK) oleh Kerajaan Malaysia. Gelaran ini memberi penghormatan kepada sumbangan Amar untuk mewujudkan ekonomi berpengetahuan dan pekerjaan teknologi di seluruh negara.

‘Pingat Jasa Kebaktian’ (PJK) merupakan antara gelaran kebangsaan yang diberikan oleh Kerajaan Malaysia dan dikurniakan oleh Tuan Yang Terutama Yang di-Pertua Negeri pada hari lahir beliau kepada individu yang memberikan sumbangan kepada komuniti. Amar ialah Timbalan Pengerusi untuk Kumpulan Fokus Perkhidmatan Perniagaan Global (GBS) Pulau Pinang, Malaysia. Beliau juga dilantik sebagai ahli jawatankuasa penilaian untuk Penang i4.0 Seed Fund oleh Ketua Menteri.

UST telah menyumbang dengan ketara kepada pertumbuhan digital Malaysia dan telah membina fungsi baharu, pusat penghantaran dan secara berterusan meningkatkan pertumbuhan ekonomi. Pada tahun 2020, UST telah melancarkan Makmal Infiniti pertamanya di Asia Tenggara yang meningkatkan kehadirannya dengan pembukaan dua buah pejabat di Malaysia. UST, salah sebuah penyedia Perkhidmatan IT dan Kejuruteraan yang paling pesat berkembang di dunia, berbangga dalam menyampaikan teknologi canggih untuk beberapa syarikat terbesar di seluruh dunia. Dengan misi untuk mengubah kehidupan, syarikat tersebut terus mencipta perbezaan dengan kualiti perkhidmatan pelanggannya. Ia telah mewujudkan platform global untuk menyatukan pelbagai orang dan meningkatkan kehidupan mereka melalui teknologi.

Bercakap tentang acara yang berprestij ini, Amar Chhajer, Ketua Negara UST Malaysia dan Pengarah Perniagaan Semikonduktor UST berkata, “Ia merupakan suatu penghormatan untuk dipilih menerima gelaran ‘Pingat Jasa Kebaktian’ ini. Di UST, kami berusaha untuk mewujudkan peluang-peluang yang bermakna, memberikan platform yang tepat kepada para pekerja kami bagi merealisasikan impian mereka menggunakan teknologi dan penyelesaian inovatif. Gelaran ini turut mengiktiraf ribuan pekerja hebat yang bekerja di pejabat-pejabat di Malaysia kerana mereka telah membantu menyampaikan nilai kepada pelanggan global kami sambil terus meningkatkan perniagaan kami di Malaysia.”

“Tahniah kepada Amar dan seluruh pasukannya di Malaysia. Mereka sentiasa membuktikan bahawa mereka sebagai pembuat perubahan dan berwawasan di UST. Kami berasa rendah hati dan berterima kasih atas pengiktirafan ini kerana UST sentiasa berusaha untuk mencapai kecemerlangan dalam segala yang kami lakukan. Ia memberikan kepuasan untuk bekerjasama dengan mereka yang memberikan tahap komitmen dan semangat tertinggi dalam kerja mereka,” kata Alexander Varghese, Ketua Pegawai Operasi UST.

Tentang UST

Selama lebih 20 tahun, UST telah bekerjasama dengan syarikat-syarikat terbaik di dunia untuk memberi impak yang sebenar melalui transformasi. Dikuasakan oleh teknologi, diilhamkan oleh orang ramai dan diterajui oleh matlamat kami, kami bekerjasama dengan para pelanggan bermula daripada reka bentuk hingga kepada operasi. Melalui pendekatan yang tangkas, kami mengenal pasti cabaran teras mereka dan mencipta penyelesaian baharu yang mampu merealisasikan visi mereka. Dengan kepakaran domain yang mendalam dan falsafah yang mampu dibuktikan di masa depan, kami meletakkan inovasi dan ketangkasan ke dalam organisasi pelanggan kami—memberikan nilai yang boleh diukur dan perubahan yang berkekalan di seluruh industri dan di seluruh dunia. Bersama-sama dengan lebih 26,000 orang pekerja di 25 buah negara, kami memberikan kesan tanpa sempadan—melibatkan berbilion-bilion nyawa dalam proses ini. Sila layari kami di ust.com

Hubungan Media, UST: Tinu Cherian Abraham+1 (949) 415-9857

Neha Misri+91-9972631264media.relations@ust.com

Keywords:  Computer Software Computer/Electronics Internet Technology Outsourcing Businesses Telecommunications Awards

Source: PRNEWSWIRE


Honor 8 Pro Kini Sokong Mobile Legends Pada 60 FPS

Ini adalah berita baik kepada pemain Mobile Legends di peranti honor 8 Pro, permainan MOBA (multiplayer online battle arena) paling popular di dunia kini lebih menarik untuk dimainkan kerana ia telah mendapat kemas kini daripada pembangun.

Khusus untuk peranti honor 8 Pro sahaja, Mobile Legends kini lebih lancar kerana sistem perisian pada permainan ini telah dinaik taraf malah ia lebih berkuasa menerusi sokongan 60 FPS (bingkai sesaat). Sekaligus, menjadikan pergerakan watak juga lebih pantas dan lebih tepat.

Selain itu, dikatakan paparan visual kini lebih realistik serta membolehkan pemain beraksi dengan lebih awal berbanding pemain yang menggunakan FPS biasa. Di samping itu, sistem audio juga telah dipertingkatkan bagi memberi hiburan yang lebih nyata kepada pengguna honor 8 Pro.

Permainan Mobile Legends di dua platfom iOS dan Android telah mencatatkan lebih 70 juta muat turun. Jadi, jika anda seorang pemain Mobile Legends, honor 8 Pro adalah peranti yang paling sesuai untuk dimiliki.

Honor dan Mobile Legends telah bekerjasama semenjak honor 8 Pro dihasilkan. Peranti yang berprestasi tinggi ini boleh dibeli pada harga RM1,999 di pengedar sah honor seluruh Malaysia dengan pilihan warna biru dan hitam.

honor 8 Pro Akan Menerima Android Oreo Tidak Lama Lagi


Huawei Nova 3e Diperkenalkan – Sokong Paparan Skrin ‘Rongak’ & Penggambaran Dwi Kamera

Huawei telah memperkenalkan Huawei nova 3e di China secara rasminya. Huawei nova 3e menampilkan paparan skrin rongak berukuran 5.84 inci beresolusi 2280×1080 piksel dengan rekaan kerangka berasaskan kaca.

Dikuasakan oleh pemproses Kirin 659 Octa Core, GPU Mali-T830 MP3 serta RAM 4GB dan storan 64GB, Nova 3e dioperasikan oleh Android 8.0 Oreo bersama paparan antaramuka EMUI 8.0.

Sepertimana trend telefon pintar hari ini, telefon pintar ini turut menggunakan dwi kamera utama 16MP + 2MP f/2.2, manakala kamera hadapan pula menggunakan sensor 16 Megapiksel f/2.0. Pada panel belakang turut kelihatan sensor pengimbas cap jari dan bateri berkapasiti 3000mAh.

Walaupun hadir dalam kelas pertengahan, nova 3e dilihat hadir dengan fungsi kelas atasan seperti pengimbas wajah, ciri-ciri membuat rakaman jelas pada keadaan kurang pencahayaan dan juga sokongan pengecasan pantas (9V/2A).

Huawei akan memasarkan Huawei nova 3e di pasaran China terlebih dahulu bermula minggu hadapan dengan harga bermula CNY1999 (kira-kira RM1,244). Buat masa sekarang tidak diketahui sama ada peranti ini akan memasuki pasaran tempatan dengan nama Huawei nova 3e ataupun P20 Lite.


Super Day, Super Experience! – Rasai Pengalaman Kamera Swafoto 20MP vivo V5s Dan Berjumpa Dengan Joyce Chu

vivo Malaysia akan menganjurkan acara di Berjaya Times Square yang menjemput anda untuk menyertai pengalaman menggunakan vivo V5s. Di sana terdapat Super Booth Setup yang disediakan kepada orang ramai untuk merasai kehebatan telefon pintar dengan kamera swafoto 20 Megapiksel terbaru dari vivo.

Menariknya, ikon swafoto vivo, Joyce Chu akan tampil buat kali pertama pada hari itu  untuk menyambut pembeli bertuah vivo V5s. Selain daripada itu, vivo juga menampilkan maskot untuk memeriahkan lagi persembahan Joyce Chu dalam acara Super Day vivo V5s!

Jadi apa tunggu lagi, mari beramai-ramai memeriahkan acara Super Day, Super Experience vivo V5s pada 10 Mei 2017, jam 10 pagi sehingga 10 malam!!

Maldives terkenal dengan pantai yang sungguh indah, pasir memutih, air yang jenih, suasana yang tenang pasti membuatkan ramai yang memendam hasrat untuk ke sana. Jadi, apa yang perlu anda lakukan adalah beli vivo V5s dan daftar peraduan untuk memenangi tiket penerbangan ke Maldives 4H3M, TV 52 inci atau telefon pintar vivo V5s serta barangan edisi terhad!

Peraduan ini bermula pada 10 Mei sehingga 31 Mei 2017 di semua penjual vivo yang sah.


Samsung Galaxy S8 Dengan Paparan 6 Inci?

Tahun hadapan bakal menjadi tahun yang penting buat Samsung, misi membaik pulih imej yang tercalar lantaran masalah yang dihadapi Galaxy Note7 harus diperbetulkan dengan mengeluarkan peranti yang benar-benar hebat. Kini, terdapat khabar angin yang menunjukkan Samsung akan melancarkan variasi Galaxy S8 dengan paparan 6 inci pada tahun hadapan.

Langkah ini mungkin akan diambil Samsung memandangkan siri Note mereka sudah berkubur walaupun masih ada lagi peminat peranti bersaiz phablet di dalam pasaran sekarang. Bagi memenuhi permintaan pengguna yang selesa dengan saiz phablet, berkemungkinan besar kita akan melihat Galaxy S8 dengan paparan bersaiz mega.

Sumber menunjukkan Samsung telah meminta pihak pengeluar komponen untuk memulakan pengeluaran skrin baru untuk peranti akan datang. Tempoh pengeluaran ini akan menjadi sesuatu yang sangat kritikal dan Samsung nampaknya benar-benar serius bagi bersedia untuk peranti tahun hadapan sehinggakan sanggup untuk menarik diri dari menyertai acara MWC 2017.


Huawei Mengumumkan Kajian Kes yang Menunjukkan Cara Kecerdasan Buatan Menjimatkan Masa dan Menyelamatkan Nyawa

SHANGHAI, 9 Disember 2020 /PRNewswire/ — Huawei Technologies, yang memfokuskan pada pengembangan kekuatan pengkomputeran dan kapasiti AI yang hebat, mengumumkan kajian kesnya tentang penggunaan siri Huawei Atlas oleh YITU Healthcare untuk memberikan penyelesaian diagnosis yang cepat dan tepat.

Dikuasakan oleh pemproses Ascend 310, pelayan inferens Atlas 800 (model: 3000) menyokong sehingga 8 kad inferens Atlas 300I untuk memberikan inferens masa nyata yang kuat. Ia digunakan secara meluas untuk inferens AI di pusat data.

Sebagai tindak balas terhadap wabak COVID-19 yang sedang berlangsung, YITU Healthcare, sebuah firma terkemuka dalam sektor pengimejan, menyediakan Sistem Penilaian Automatik untuk imbasan CT dada untuk penyakit ini. Berlainan dengan proses penilaian manual tradisional yang biasanya mengambil masa dua hingga tiga jam, sistem automatik ini dapat menganalisis dan mengklasifikasikan keparahan pneumonia dalam masa tiga saat. Ia secara automatik dapat membandingkan catatan sejarah dan rekod terkini pesakit dan sangat konsisten dengan diagnosis doktor.

Untuk pemeriksaan kanser paru-paru, YITU Healthcare menawarkan  care.ai® Intelligent 4D Imaging System untuk imbasan CT dada. Ia dilengkapi dengan panduan klinikal berasaskan bukti yang berwibawa, sebagai sejumlah besar data latihan berdasarkan RWE. Ia bukan sahaja dapat mengesan luka tetapi juga menunjukkan skor malignan dan menilai perkembangannya.

Sistem serupa – yang menyokong pelbagai standard – digunakan untuk penilaian usia tulang kanak-kanak, di mana diagnosis dapat dibuat dalam beberapa saat. Kini ia sering digunakan untuk penilaian usia tulang kanak-kanak dalam jangka masa yang padat: kurang dari lima minit untuk sinar X, penilaian dan laporan.

Siri Huawei Atlas mewakili platform pengkomputeran AI yang berkeupayaan tinggi

Semua penyelesaian ini memerlukan kekuatan pengkomputeran yang luar biasa untuk memberi analisis yang jitu dan tepat pada masanya. Ini pastinya dijayakan dengan siri Atlas Huawei, yang menyokong pelbagai senario perubatan yang biasanya memerlukan kekuatan pengkomputeran yang besar untuk hasil terbaik.

Siri Atlas merangkumi peranti, pengkomputeran pinggir, hingga ke seting pengkomputeran awan. Teras penyelesaian penjagaan kesihatan pintar untuk YITU adalah kad inferens AI Atlas 300I dan pelayan inferens AI Atlas 800. Penyelesaiannya memberikan kekuatan pengkomputeran untuk menganalisis imej dan video, memendekkan analisis imbasan CT kepada hanya dua minit, dengan ketepatan lebih daripada 98 peratus. Kad Atlas 300I mempunyai sekitar 33 peratus kekuatan pengkomputeran yang lebih banyak dengan sekali ganda nombor saluran video HD penuh berbanding beberapa produk yang berada di pasaran.

Sementara itu, pelayan Atlas 800 mempunyai dua pemproses Kunpeng 920, 32 slot DD4 DIMM yang menyokong sehingga 2,933 MT/s ditambah lagi sebanyak lapan kad Atlas 300I yang membawa 640 saluran maksimum untuk analisis video pintar. Ini adalah seting pelayan kuat yang berfungsi dengan baik untuk inferens masa nyata yang menuntut kecekapan tinggi dengan penggunaan kuasa yang rendah. Memasangkannya dengan enjin digital pra-pemprosesan (DVPP) Atlas 300I, pelayan Atlas 800 menunjukkan prestasi hebat untuk pengekodan/penyahkodan masa nyata dan membuat inferens sehingga 512 aliran video.

Penggunaan sumber yang inovatif – kekuatan pengkomputeran sehingga 512 TOPS di INT8 – membolehkan bukan hanya diagnosis yang lebih cepat tetapi juga peningkatan ketepatan yang besar oleh kerana ketepatan pengiktirafan yang meningkat. Ia sangat fleksibel, dan menunjukkan prestasi yang sangat baik dengan kad FlexIO dan iNIC yang biasa dengan kapasiti penyimpanan yang sangat besar, yang menjadikan sistem ini boleh dipercayai dan selamat.

“Penjagaan kesihatan sekali lagi menjadi perhatian, memandangkan keadaan global semasa. Sains perubatan sudah pasti telah meningkat dengan pesat, memanjangkan jangka hayat di seluruh dunia. Automasi adalah antara kejayaan cemerlang teknologi yang paling penting dalam sektor ini, dengan Kecerdasan Buatan (AI) muncul sebagai alat yang kuat untuk kejayaan perubatan, “kata Tony Xu, Presiden Huawei Ascend Computing Business.

AI mendorong pertumbuhan dalam pengimejan perubatan

Terdapat mitos umum dalam penjagaan kesihatan bahawa ramai orang menjangka robot boleh mengambil alih daripada doktor dan jururawat, menyebabkan orang menjadi usang. Pesakit mungkin meletakkan kepercayaan kepada mesin – selain daripada doktor – untuk membuat keputusan yang sukar. Walau bagaimanapun, AI tidak menggantikan doktor. Ia sebaliknya membantu mereka meningkatkan ketepatan dan kecekapan diagnostik. AI menjalankan tugasnya dengan mengakses kumpulan data yang cukup banyak maklumat yang berpotensi untuk menyelamatkan nyawa, seperti kaedah rawatan dan hasilnya, dan data lain seperti kadar daya hidup, dll.

Oleh itu, menggabungkan AI ke dalam aliran kerja klinikal membantu melancarkan prosedur perubatan untuk doktor. Analisis pengimejan perubatan adalah salah satu bidang utama yang memerlukan peningkatan dengan sokongan AI. Pengimejan perubatan utama mewakili potensi pertumbuhan yang amat besar kerana permintaannya yang meningkat. Dengan bantuan AI, perkhidmatan pengimejan mendapat peningkatan yang besar dalam menyelesaikan perbezaan antara pembekalan dan permintaan di antara perkhidmatan perubatan semasa.

Di beberapa negara, sebanyak dua pertiga dari hospital utama melayani hanya dua puluh peratus pesakit yang memerlukan diagnosis dan rawatan, sementara peratusan kecil institusi perubatan peringkat rendah adalah di mana lebih dari satu pertiga pesakit mencari perkhidmatan perubatan. Sumber yang tidak sepadan ini menunjukkan trend yang lain – AI memperkuatkan rawatan perubatan utama, yang dapat mengurangkan ketidakseimbangan antara pembekalan dan permintaan perkhidmatan perubatan yang sedia ada. Dengan kekurangan pakar radiologi yang semakin membimbangkan di institusi perubatan utama, perkembangan ini terjadi pada masa yang tepat.

Pemerhatian selanjutnya dalam pengimejan perubatan merupakan pemasangan antara perkakasan dan perisian. Ringkasnya, algoritma AI berfungsi dengan perkakasan untuk meningkatkan kepadatan kecerdasan dan menurunkan kos pembinaan sistem. Sementara itu, permintaan untuk pengkomputeran akan terus meningkat untuk memenuhi keperluan AI untuk pelbagai senario di era digital baharu. Untuk AI berfungsi dengan berkesan, ia memerlukan kedua-dua perisian dan perkakasan untuk bekerjasama – iaitu satu pemasangan yang sangat rapat.

Oleh itu, dengan kekuatan AI, aplikasi pengimejan dibawa ke tahap lain, di mana pakar radiologi memainkan peranan yang lebih penting dalam proses membuat keputusan klinikal. Sistem diagnosis cerdas kini digunakan dalam pemeriksaan dada, mamografi, dan untuk pertumbuhan dan perkembangan pediatrik, yang membolehkan pakar radiologi untuk menyertai dengan lebih banyak lagi untuk memberikan nasihat setelah menerima keputusannya.

Untuk maklumat lanjut, sila layari di sini. E-mel: enterpriseweb@huawei.com

Keywords: Computer Hardware Computer Software Computer/Electronics Consumer Electronics Health Care/Hospital Infectious Disease Control Internet Technology Telecommunications Telecommunications Carriers and Services Telecommunications Equipment Survey, Polls & Research

Source: PRNEWSWIRE


Xinhua Silk Road: GCL-SI bakal bina kilang modul 60GW di Hefei, timur China

BEIJING, 3 April 2020 /PRNewswire/ — GCL System Integration Technology Co., Ltd. (GCL-SI) (002506.SZ), sebuah syarikat PV yang terkemuka di China, baru-baru ini mengumumkan rancangan untuk membina sebuah kilang modul 60GW di Hefei, ibu kota Wilayah Anhui timur China.

Menurut perjanjian yang ditandatangani olehnya bersama Kerajaan Daerah Feidong baru-baru ini, GCL-SI akan melabur sejumlah 18 bilion yuan dalam projek berkenaan yang akan dibina dalam empat fasa, setiap fasa dengan kapasiti pengeluaran 15GW, mulai tahun 2020 hingga 2023. Fasa pertama memerlukan jumlah pelaburan sebanyak 5 bilion yuan dan dijangka memulakan operasi pada tahun ini.

Setelah projek ini siap, GCL-SI akan mempunyai kapasiti pengeluaran modul yang terbesar di dunia, kata syarikat.

“Ini merupakan satu lagi langkah yang kukuh dalam strategi operasi perniagaan dwiutama (iaitu PV+ simpanan tenaga),” kata Eric Luo, pengerusi syarikat senaraian tersebut, “GCL-SI mengalu-alukan syarikat-syarikat huluan dan hiliran dalam rantaian perindustrian untuk berkunjung ke Feidong dan bersama-sama membina tapak pengilangan pintar PV super.”

Kilang baharu ini akan memberi tumpuan untuk mengeluarkan modul berkecekapan tinggi 210mm dan juga berupaya mengeluarkan modul-modul 166mm dan 158.75mm. Teknologi pengeluaran automatik dan pintar akan diaplikasikan sepenuhnya dalam kilang ini, menerusi sokongan data raya, menurut Luo.

Feidong, sebuah daerah di Bandar Hefei, menyatakan bahawa ia berhasrat untuk mewujudkan tapak pengilangan pintar PV super yang dijangka dapat menampung syarikat-syarikat rantaian bekalan sel, kepingan belakang, kaca dan juga rantaian bekalan sokongan lain.

Jalinan kerjasama antara GCL-SI dan Daerah Feidong adalah berdasarkan konsensus mereka terhadap pembangunan yang meyakinkan daripada industri semikonduktor dan PV. GCL-SI meletakkan kepercayaan ke atas pembangunan PV dalam konteks peralihan tenaga global, tambah Luo.

Prospek optimistik GCL-SI terhadap pasaran PV diperlihatkan oleh ramalan yang dibuat oleh Agensi Tenaga Antarabangsa (IEA) yang menjangkakan kapasiti terpasang kumulatif global PV akan mencecah 1,721GW menjelang tahun 2030 dan 4,670GW menjelang tahun 2050.

Pada masa kini, kapasiti pengeluaran modul GCL-SI ialah 7.2GW, dengan produk-produknya meliputi kedua-dua monohabluran dan juga polihabluran.

Foto – https://photos.prnasia.com/prnh/20200402/2767714-1?lang=0

Keywords:  Computer/Electronics Environmental Products & Services Green Technology Oil/Energy Semiconductors Utilities Contracts Licensing/marketing agreements

Source: PRNEWSWIRE


vivo V11i Diperkenalkan Dalam Warna Fairy Pink

vivo Malaysia khabarnya bakal memperkenalkan pilihan warna baharu iaitu Fairy Pink untuk peranti vivo V11i pada bulan November ini. Mensasarkan kepada mereka yang fanatik dengan warna merah jambu, vivo masih masih mengekalkan perkakasan dan ciri-ciri dalaman yang sama seperti sebelum ini.

Di Malaysia, vivo V11i hanya ditawarkan dalam dua pilhan warna iaitu Nebula dan Starry Night sahaja yang ditawarkan pada harga RM1,299.

Namun, masih belum ada sebarang harga yang dikongsikan oleh vivo mengenai harga Fairy Pink ini. Kepada yang berminat, sama-sama nantikan!


Samsung Galaxy Z Flip 5G Dapat Pensijilan Bluetooth?

Ada sesuatu yang menarik mengenai Samsung Galaxy Z Flip 5G apabila dikhabarkan ia sudah mendapat pensijilan Bluetooth.

Ia dikatakan bakal hadir dengan sambungan Bluetooth 5.0. Namun tiada lagi maklumat yang lebih terperinci mengenai peranti ini.

Menurut maklumat yang tertiris buat masa ini, i bakal hadir dengan Snapdragon 865 SoC, dan dipadankan dengan RAM sebesar 8GB.

Peranti ini bakal dilancarkan pada 5 Ogos nanti. Nantikan!!